VL Γυναικών (7η αγωνιστική): ΠΑΟΚ - ΑΣ Άρης 2-3 - DeltaSports.gr\nVL Γυναικών (7η αγωνιστική): ΠΑΟΚ – ΑΣ Άρης 2-3\n5 Δεκεμβρίου 2019 5 Δεκεμβρίου 2019 nikossi aris,ΠΑΟΚ\nΟ Άρης πήρε μεγάλη νίκη στο κλειστό της Μίκρας επί του ΠΑΟΚ με 3-2 σετ, στο πρώτο παιχνίδι μεταξύ των δύο ομάδων στο γυναικείο βόλεϊ. Οι «κιτρινόμαυρες» με τους δύο βαθμούς της νίκης έφθασαν τους 11 στο πρωτάθλημα, όσους και ο συμπολίτης ΠΑΟΚ και ανέβηκαν στην 6η θέση της Volleyleague γυναικών.\nΚαι τα τέσσερα σετ ήταν κλειστά, κρίθηκαν στις λεπτομέρειες και το παιχνίδι οδηγήθηκε στο τάι μπρέικ. Από το ξεκίνημά του, ο Άρης μπήκε δυναμικά από τη γραμμή του σερβίς και προηγήθηκε με 6-3. Ο ΠΑΟΚ μείωσε στον πόντο (7-6), όμως μετά το τάιμ άουτ του Γιάννη Τσαϊρέλη οι «κιτρινόμαυρες» μπήκαν με άλλη ψυχολογία και με την Βόσνια Βέριτσα Σίμιτς στο σερβίς βρέθηκαν στο +5 (11-6). Το σετ τελείωσε με 15-09 μετά από άουτ επίθεση της Πολωνής ακραίας του ΠΑΟΚ Κλαούντια Κατσορόφσκα.\nΟι αθλήτριες του Άρη έκαναν 10 μπλοκ περισσότερα από τον αντίπαλό τους (16-6) με την Ειρήνη Τσομπανίδου να έχει την μερίδα του λέοντος με 5 «στοπ». Η Τέιλορ Άγκοστ για άλλο ένα παιχνίδι ήταν αυτή που οδήγησε τον Άρη στην επίθεση με 23 πόντους, με την Βένιτσα Σίμιτς να προσθέτει 21, η οποία έκανε και μεγάλη ζημιά στον ΠΑΟΚ από τα εννέα μέτρα με 3 άσσους. Η Εύα Χαντάβα για τον Δικέφαλο του Βορρά είχε 28 πόντους και η Ντάρια Έρτσεν σταμάτησε στους 21.\nΔιαιτητές: Θεμελής, Δανιηλίδου\nΤα σετ: 2-3 (23-25, 25-21, 26-28, 25-23, 09-15)\n*Οι πόντοι του ΠΑΟΚ προήλθαν από 11 άσσους, 69 επιθέσεις, 6 μπλοκ και 22 λάθη αντιπάλων και του Άρη προήλθαν από 9 άσσους, 53 επιθέσεις, 16 μπλοκ και 34 λάθη αντιπάλων.\n← Μ.ΑΛΕΞΑΝΔΡΟΣ ΚΑΛΟΧΩΡΙΟΥ 62 – ΑΣ ΟΛΥΜΠΟΣ 59 (ΝΕΩΝ)\nΟ ΠΑΟΚ πήρε την πρώτη νίκη, ο Ολυμπιακός την 7η πρόκριση →\nΗ κλήρωση του κυπέλλου για άνδρες και γυναίκες της ΕΠΕΣΘ\n20 Σεπτεμβρίου 2016 nikossi Δεν επιτρέπεται σχολιασμός στο Η κλήρωση του κυπέλλου για άνδρες και γυναίκες της ΕΠΕΣΘ\nΜύγδονιακός – ΠΑΟΚ 3-0\n5 Ιανουαρίου 2017 nikossi Δεν επιτρέπεται σχολιασμός στο Μύγδονιακός – ΠΑΟΚ 3-0\nΠΑΟΚ – Μλάντοστ Καστέλα 3-2\n7 Νοεμβρίου 2016 nikossi Δεν επιτρέπεται σχολιασμός στο ΠΑΟΚ – Μλάντοστ Καστέλα 3-2


Πώς να είσαι γυναίκα/άντρας "για σχέση". - LiveFever.gr\n27/10/2018 • Χωρίς σχόλια •FEVER STORIES Life Stories\nΕσύ που διαβάζεις αυτό το άρθρο έχεις ακούσει το «περνάμε τέλεια, αλλά δεν είμαι έτοιμος/η για σχέση» ή το μυθικό «σου αξίζει κάτι καλύτερο από μένα» ή πολύ απλά, δεν έχεις ακούσει ποτέ κάτι σχετικό, μιας και είτε εξαφανίστηκε μετά από το πρώτο/δεύτερο/τρίτο ραντεβού είτε απέφυγε να γίνει «η συζήτηση» όπως ο διάολος αποφεύγει το λιβάνι.\nΓια αρχή, έχω νέα για σένα:\nΔεν είσαι η μόνη/μόνος που το ζει αυτό!\nΌ,τι και να σου λεν οι φίλοι σου, περί του πόσο γαμάτη/ος είσαι και δε φταις εσύ… εσύ ΦΤΑΙΣ!\nΠριν πάθεις κατάθλιψη και κατεβάσεις ένα μπουκάλι θα σου πω ότι το Life Story μου έχει πολλά από όσα γράφει η πρώτη παράγραφος (βλ. άρθρο Breaking News: Δεν υπάρχει μ@λ@κομαγνήτης!!! ). Όμως, πέτυχα να βγάλω τη ρετσινιά από πάνω μου και να επιβιώσω σε μία μακροχρόνια σχέση!\nΦΥΣΙΚΑ και ήταν όλοι ακατάλληλοι αλλά αυτό δε μας αφορά. Μας αφορά το ότι εγώ ήμουν ακατάλληλη.\nΩ ναι! Αν νομίζεις ότι πέφτεις σε ακατάλληλους/ες είναι γιατί εσύ είσαι ακατάλληλη/ος.\nΟπότε πριν περάσουμε στο πώς να κάνεις μία σχέση να δουλέψει χρειάζεται να δούμε το πώς να μπεις σε μία σχέση…\n… κοινώς, το πώς να είσαι γυναίκα/άντρα «για σχέση».\nΕτικέτες: HOWTO, LIFESTORY, RELATION, SEX, TIPS, ΠΩΣ, ΣΥΜΒΟΥΛΕΣ, ΣΧΕΣΗ


Η γενναία παραίτηση του Κεντέρη από την αεροπορία παρά τη δικαστική δικαίωση του * Πόλο: Από το «μηδέν» οι τελικοί σε Α1 ανδρών και Α΄ Εθνική γυναικών |\nΗ γενναία παραίτηση του Κεντέρη από την αεροπορία παρά τη δικαστική δικαίωση του * Πόλο: Από το «μηδέν» οι τελικοί σε Α1 ανδρών και Α΄ Εθνική γυναικών\n3 October, 2020 - 08:30\nΟλυμπιακός: Για τον 100ο τίτλο της δεκαετίας παίζουν οι πολίστες στον Πειραιά\nΗ ομάδα πόλο ανδρών του Ολυμπιακού παίζει το Σάββατο (16:00) στον Πειραιά στον τελικό του Σούπερ Καπ με τον Εθνικό και εάν κερδίσει ο σύλλογος θα φτάσει τους 100 τίτλους σε ομαδικά σπορ στην δεκαετία.\nΜετά από το ποδόσφαιρο ΄στο οποίο ο Ολυμπιακός ξεκίνησε με την κατάκτηση του Κυπέλλου της περασμένης σεζόν ο σύλλογος του Πειραιά έχει την ευκαιρία να κερδίσει άλλους δυο τίτλους το Σάββατο (3/10) στον Πειραιά.\nΑρχικά η ομάδα πόλο ανδρών παίζει στις 16:00 στον τελικό του Σούπερ Καπ απέναντι στον Εθνικό και εν συνεχεία η ομάδα των γυναικών στις 18:00 θα διεκδικήσει το Σούπερ Καπ από τον Νηρέα Χαλανδρίου.\nΗ ομάδα του Θόδωρου Βλάχου που είναι το φαβορί για τον τίτλο εάν τα καταφέρει θα γράψει ιστορία ξανά αφού αυτός ο τίτλος θα είναι ο 100ος για τον Ολυμπιακό στα ομαδικά σπορ στην τελευταία δεκαετία (2010-2020).\nΣ’ αυτά τα χρόνια το ποδοσφαιρικό τμήμα με τον Βαγγέλη Μαρινάκη στο τιμόνι του έχει κερδίσει 12 τίτλους (8 πρωταθλήματα, 4 Κύπελλα) ενώ το μπάσκετ με τους Γιώργο και Παναγιώτη Αγγελόπουλο έχουν 7 (2 Ευρωλίγκα, 1 Διηπειρωτικό, 3 πρωταθλήματα, 1 Κύπελλο).\nΤην μερίδα του λέοντος στις κατακτήσεις έχει φυσικά ο Ερασιτέχνης Ολυμπιακός με πρόεδρο τον Μιχάλη Κουντούρη και με την συμπαράσταση του Βαγγέλη Μαρινάκη.\nΣτα χρονια αυτά ο ΟΣΦΠ έχει κατακτησει 80 τίτλους στα ομαδικά αθλήματα που “καλλιεργεί”.\nΤους περισσότερους (20) έχει το τμήμα πόλο ανδρών. Το 2018 κατέκτησε το πρωτάθλημα Ευρώπης ενώ στην Ελλάδα έχει από το 2010-11 έως το 2020 κερδίσει 9 πρωταθλήματα, 8 Κύπελλα και 2 Σούπερ Καπ.\nΑκολουθεί το βόλεϊ γυναικών με 18 αφού έχει 9 Κύπελλα, 8 πρωταθλήματα και 1 Τσάλεντζ Καπ.\nΤο βόλεϊ ανδρών έχει 16 με 5 πρωταθλήματα, 5 Κύπελλα και 6 Λιγκ Καπ και το πόλο γυναικών έχει 13 (8 πρωταθλήματα, 2 Κύπελλα, 1 Τσάμπιονς Καπ, 1 Λεν Τρόφι, 1 Σούπερ Καπ Ευρώπης).\nΤα πιο “νέα” τμήματα, το μπάσκετ γυναικών έχει 9 τίτλους (5 πρωταθλήματα-4 Κύπελλα) και το χάντμπολ ανδρών έχει 2 νταμπλ.\nΓια την ιστορία αναφέρουμε ότι εάν η ομάδα πόλο ανδρών κατακτήσει το Σούπερ Καπ θα φτάσει τους 63 τίτλους στην ιστορία της.\nΠόλο: Από το «μηδέν» οι τελικοί σε Α1 ανδρών και Α΄ Εθνική γυναικών\nΕκδόθηκαν από την ΚΟΕ οι ειδικές προκηρύξεις για τα πρωταθλήματα πόλο Α1 ανδρών και Α΄ Εθνικής γυναικών, τα οποία αρχίζουν το Σάββατο 10 Οκτωβρίου.\nΜε τις επίσημες προκηρύξεις αποσαφηνίζεται και το σύστημα διεξαγωγής των δύο διοργανώσεων που περιλαμβάνει αρκετές αλλαγές σε σχέση με τα προηγούμενα χρόνια.\nΣτην Α1 ανδρών, μετά την ολοκλήρωση της κανονικής περιόδου (26 αγωνιστικές), οι πρώτοι τέσσερις της κατάταξης προκρίνονται στα πλέι οφ. Στους ημιτελικούς (1ος-4ος και 2ος-3ος) προσμετρώνται οι νίκες της κανονικής περιόδου και προκρίνεται στον τελικό όποια ομάδα φτάσει τις τρεις νίκες συνολικά. Αν, όμως, οι δύο αντίπαλες ομάδες έχουν φέρει δύο ισοπαλίες στην κανονική περίοδο (οπότε ξεκινούν τα πλέι οφ από το 0-0), η πρόκριση κρίνεται στις δύο νίκες.\nΣτα πλέι άουτ θα μετάσχουν οι ομάδες που θα καταταγούν στις θέσεις 7-14 της κανονικής περιόδου. Στην α΄ φάση συναντιούνται τα ζευγάρια 7ος-14ος (1), 8ος-13ος (2), 9ος-12ος (3) και 10ος-11ος (4) και στη β΄ φάση, όπου κρίνεται η παραμονή, οι ηττημένοι των ζευγαριών 1-4 και 2-3. Και στις δύο φάσεις των πλέι άουτ συνυπολογίζονται οι νίκες της κανονικής περιόδου και οι σειρές κρίνονται στις τρεις νίκες (ή στις δύο, αν τα ματς της κανονικής περιόδου έληξαν αμφότερα χωρίς νικητή).\nΣτην Α΄ Εθνική γυναικών, μετά την ολοκλήρωση της κανονικής περιόδου (18 αγωνιστικές), οι πρώτοι τέσσερις της κατάταξης προκρίνονται στα πλέι οφ, όπου ισχύουν ακριβώς τα ίδια με τους άνδρες. Δηλαδή, οι νίκες της κανονικής περιόδου μεταφέρονται μόνο στους ημιτελικούς και όχι στον τελικό και το ζευγάρι για την 3η θέση. Στα πλέι άουτ θα μετάσχουν οι τελευταίες τέσσερις ομάδες της κανονικής περιόδου (και όχι οι έξι, όπως είχε ανακοινωθεί αρχικά) και θα αναμετρηθούν σε ζευγάρια (7ος-10ος και 8ος-9ος), μεταφέροντας τις νίκες από την κανονική περίοδο.


Στο ίδιο πάνελ Α. Διαμαντοπούλου- Κ Μητσοτάκης για την παιδεία\nΑρχική > Στο ίδιο πάνελ Α. Διαμαντοπούλου- Κ Μητσοτάκης για την παιδεία\nΚ. Μητσοτάκης: “Η Κυβέρνηση αντί να σκέπτεται με όρους 2030, μας επιστρέφει ουσιαστικά πίσω στο 1982. Κατεδαφίζει ό,τι καλό έγινε στο χώρο της Παιδείας, για να ικανοποιήσει τελικά τη δική της σκληρή εκλογική πελατεία”.\nΣκληρή επίθεση κατά της κυβερνητικής πολιτικής στο χώρο της παιδείας εξαπέλυσαν ο Πρόεδρος της Ν.Δ. Κυριάκος Μητσοτάκης και η πρώην υπουργός Παιδείας Άννα Διαμαντοπούλου, από το πάνελ παρουσίασης του βιβλίου του κ. Τάσου Αβραντίνη «Εκπαίδευση, μια ελεύθερη επιλογή ή μια γάτα που γαβγίζει», παρουσία του προέδρου του Ποταμιού Σταύρου Θεοδωράκη.\nΗ Αννα Διαμαντοπούλου αναφερόμενη στο κοινό πάνελ με τον πρόεδρο της ΝΔ επισήμανε ότι υπάρχει διαφορετική πολιτική προέλευση με τους κ. Μητσοτάκη και Αβραντίνη, σημειώνοντας: «ιδιαιτέρως στη χώρα μας απαιτούνται ανατροπές και διάλυση όλων των κλειστών συστημάτων στη διοίκηση, στην οικονομία, στα κόμματα και πάνω απ’ όλα στο εκπαιδευτικό σύστημα».\nΣτο πάνελ της παρουσίασης του βιβλίου του κ. Αβραντίνη συμμετείχε ο πανεπιστημιακός Θάνος Βερέμης.\nΣτο ακροατήριο ήταν ο πρώην πρωθυπουργός Παναγιώτης Πικραμμένος, οι αντιπρόεδροι της ΝΔ Κωστής Χατζηδάκης και Άδωνις Γεωργιάδης, οι βουλευτές της ΝΔ Ντόρα Μπακογιάννη, Κώστας Καραγκούνης Τάσος Δημοσχάκης, Θανάσης Μπούρας και Μάξιμος Χαρακόπουλος, οι βουλευτές του Ποταμιού Γιώργος Μαυρωτάς και Ιάσωνας Φωτήλας, ο δήμαρχος Αθηναίων Γιώργος Καμίνης, οι Ευριπίδης Στυλιανίδης, Βασίλης Κοντογιαννόπουλος, Στέφανος Μάνος, Ανδρέας Ανδριανόπουλος, Μιράντα Ξαφά, Θόδωρος Σκυλακάκης.\nΟ Κ. Μητσοτάκης, στην ομιλία του μεταξύ άλλων τόνισε τα εξής:\n-Δυστυχώς, ο δημόσιος διάλογος στη χώρα μας για τα ζητήματα αυτά, ελάχιστη σχέση έχει με αυτά τα οποία συζητιούνται διεθνώς για τα ζητήματα της Παιδείας.\n-Δυστυχώς και με μεγάλη υπαιτιότητα της Κυβέρνησης έχει εγκλωβιστεί σε συντεχνειακά ζητήματα και σε συνθήματα του χθες, που δυστυχώς δεν παρακολουθούν τις ραγδαίες αλλαγές που συντελούνται στο χώρος της εκπαίδευσης παγκόσμια.\n-Δυστυχώς, οι πιστωτές μας ελάχιστα ασχολήθηκαν με τα θέματα της Παιδείας στα κείμενα των τριών Μνημονίων. Και λέω δυστυχώς, διότι όταν μιλάμε για μεταρρυθμίσεις δεν πρέπει να μας διαφεύγει μία μεγάλη πραγματικότητα, ότι η μεταρρύθμιση στην Παιδεία είναι τελικά η πιο σημαντική επένδυση που μπορούμε να κάνουμε για το μέλλον του τόπου.\n-Υπάρχει όμως μία ενδιαφέρουσα αναφορά στο τρίτο Μνημόνιο, στο 3ο πρόγραμμα το οποίο ψηφίστηκε τον Αύγουστο του περασμένου έτους, η οποία λέει επί λέξει, ότι «οι αρχές σε συνεργασία με τον ΟΟΣΑ και τους ανεξάρτητους εμπειρογνώμονες, θα επικαιροποιήσουν ως τον Απρίλιο του ’16 την αξιολόγηση του ελληνικού εκπαιδευτικού συστήματος που εκπόνησε ο ΟΟΣΑ το 2011».\n-Αντί για την επικαιροποίηση αυτής της πολύ σοβαρής δουλειάς, αυτό το οποίο βιώνουμε, δυστυχώς είναι η κατεδάφιση κάθε ουσιαστικής μεταρρυθμιστικής προσπάθειας η οποία έλαβε χώρα στη παιδεία τα τελευταία χρόνια.\n-Και δυστυχώς σε μία εποχή όπου τα ζητήματα της Παιδείας πρέπει να αποτελούν κεντρικό μέρος ενός Εθνικού Σχεδίου ανασυγκρότησης, στη χώρα μας συμβαίνει ακριβώς το αντίθετο.\n-Έχω κουραστεί να ακούω ατέρμονες συζητήσεις για τη σύνδεση της εκπαίδευσης με την αγορά. Ζητήματα τα οποία σε οποιαδήποτε άλλη σοβαρή χώρα είναι απολύτως αυτονόητα.\n-Δυστυχώς, στη χώρα μας δεν γίνεται καμία απολύτως συζήτηση για το ποιες ειδικότητες και ποιες δεξιότητες χρειαζόμαστε, λαμβάνοντας υπόψη τον παραγωγικό μετασχηματισμό της οικονομίας τον οποίον εισηγούμαστε.\n-Αν δηλαδή είναι προς όφελος της εθνικής οικονομίας, να παράγουμε τον αριθμό των δικηγόρων, των γιατρών ή των μηχανικών που παράγουν σήμερα τα πανεπιστήμια. Και σίγουρα δεν γίνεται καμία απολύτως συζήτηση για το πώς αλλάζει η ίδια η αγορά εργασίας, ως αποτέλεσμα των ραγδαίων εξελίξεων στον τομέα της τεχνολογίας.\n-Σκεφτόμουν σήμερα πηγαίνοντας στο σχολείο στο Πέραμα, ότι ένα πρωτάκι το οποίο μπαίνει σήμερα στην 1η Δημοτικού, θα τελειώσει το σχολείο το 2028 και θα τελειώσει το πανεπιστήμιο αισίως το 2033. Και αναρωτιέμαι αν κανείς σε αυτήν την χώρα σκέφτεται ουσιαστικά για το πώς θα έχει αλλάξει η αγορά εργασίας. Για το ποια επαγγέλματα θα υπάρχουν σε 15 χρόνια από τώρα και για το πως θα πρέπει να προσαρμόσουμε την Παιδεία μας ακριβώς σε αυτές τις ανάγκες μιας αγοράς εργασίας, η οποία μεταβάλλεται με ραγδαίο ρυθμό. Να συζητάμε όλα αυτά, με ανοιχτό τρόπο, καταθέτοντας σκέψεις στο τραπέζι, όπως το έκανεο Τάσος με το θάρρος της γνώμης που τον διακρίνει.\n-Η Κυβέρνηση, δυστυχώς, κάνει ακριβώς τα αντίθετα. Αντί να σκέπτεται με όρους 2030, μας επιστρέφει ουσιαστικά πίσω στο 1982. Κατεδαφίζει ό,τι καλό έγινε στο χώρο της Παιδείας, για να ικανοποιήσει τελικά τη δική της σκληρή εκλογική πελατεία. Υποχρεωμένη ουσιαστικά να ακολουθήσει μία κατά βάση φιλελεύθερη πολιτική στον τομέα της οικονομίας, μία πολιτική στην οποία ουσιαστικά δεν πιστεύει. \n-Εκδηλώνει όλα τα νεομαρξιστικά της απωθημένα στον πολύπαθο χώρο της εκπαίδευσης. Θα ήθελα εδώ να δανειστώ μία φράση την οποία χρησιμοποίησε ο Θάνος Βερέμης στην εισαγωγή που έγραψε για το βιβλίο, η οποία νομίζω ότι αποτυπώνει σε μία πρόταση ακριβώς το σκεπτικό της Κυβέρνησης: «Η υπονόμευση της αριστείας είναι η ασφαλέστερη ενέργεια ισοπέδωσης της εκπαίδευσης». Και βέβαια έπρεπε μέσα από την πολιτική της Κυβέρνησης να αποδομηθεί κυρίως ένα σύμβολο της μεταρρύθμισης στην Παιδεία των τελευταίων ετών.\n-Και το σύμβολο αυτό, βέβαια, ήταν ο νόμος 4009/2011, ο οποίος ξηλώνεται μεθοδικά και βάσει συγκεκριμένου σχεδίου. Όταν συζητήθηκε ο νόμος 4009, ήμουν ένας απλός βουλευτής, ο οποίος έτυχε να λάβει το λόγο σε μία ενδιαφέρουσα τροπή της συζήτησης και όταν η Νέα Δημοκρατία δεν είχε ακόμα απολύτως ξεκαθαρίσει την στάση της απέναντι στο νόμο.\n-Και υπερασπίστηκα με πάθος την ανάγκη να στηρίξει η Νέα Δημοκρατία αυτήν την σημαντική προσπάθεια υπέρβασης των προβλημάτων του ελληνικού πανεπιστημίου, παρά τις επί μέρους διαφορές που είχα με το περιεχόμενο του νόμου.\n-Και πράγματι, ο νομός αυτός επικυρώθηκε από 255 βουλευτές στην συντριπτική πλειοψηφία της Βουλής και επικυρώθηκε επειδή κατάφεραν τα δύο μεγάλα Κόμματα, επί της αρχής, να συμφωνήσουν σε ορισμένες βασικές αρχές.\n-Ποιες είναι αυτές; Να σταματήσει επιτέλους η Παιδεία να είναι χώρος πολιτικού ανταγωνισμού στην Ελλάδα. Με αυτόν τον τρόπο ουσιαστικά καταργήθηκε το άσυλο της ανομίας ώστε να υπάρξει πραγματικά ελεύθερη διακίνηση ιδεών στο πανεπιστήμιο. Περιορίστηκε ουσιαστικά ο κομματισμός στην εκλογή των πανεπιστημιακών οργάνων οριοθετώντας μια νέα και πιο υγιή σχέση με τις πολιτικές παρατάξεις στο πανεπιστήμιο.\n-Δεν σας κρύβω ότι και εμείς πολιτικά αναπτύξαμε έναν έντονο διάλογο με τις φοιτητικές παρατάξεις όπου και εγώ προσωπικά επιχείρησα να τους εξηγήσω γιατί δεν είναι ο ρόλος των φοιτητών να συμμετέχουν στις εκλογές των πρυτανικών αρχών. Γιατί οι φοιτητές πρέπει να συμμετέχουν και να διαμορφώνουν άποψη για την ποιότητα της φοιτητικής ζωής, αλλά δεν έχουν τη δυνατότητα και ούτε το δικαίωμα - κατά την άποψή μου - να συνδιοικούν το πανεπιστήμιο.\n-Είναι εξαιρετικά σημαντικό ότι με το νόμο 4009 - παρά τις όποιες ατέλειές του και τα όποια μειονέκτημά του - δόθηκε η δυνατότητα να λειτουργήσουν τα πανεπιστήμια με πιο έντονη την αίσθηση του αυτοδιοίκητου. Και βέβαια μέσα από τα Συμβούλια ιδρύματος δόθηκε η δυνατότητα σε δεκάδες προσωπικότητες από την Ελλάδα και από το εξωτερικό να προσφέρουν στην Ελλάδα μέσα από τη μεταφορά τεχνογνωσίας και παραστάσεων.\n-Δυστυχώς, η σημερινή Κυβέρνηση στην πράξη ξηλώνει το νόμο αυτό. Κανονικά θα έπρεπε ήδη να τον έχουμε αξιολογήσει - όπως προέβλεπε και ο ίδιος ο νόμος - και να συζητάμε για το πώς θα τον βελτιώσουμε. Διότι, πράγματι επιδέχεται βελτίωση το συγκεκριμένο νομικό πλαίσιο.\n-Αντί για αυτό μιλάμε για το ξήλωμα ενός νόμου. Μιλάμε για την απόλυτη επιστροφή στην πραγματικότητα του 1982. Προφανώς είναι μια εποχή με την οποία ο κ. Τσίπρας αισθάνεται πολύ μεγαλύτερη ιδεολογική οικειότητα.\n-Αλλά βέβαια το ξήλωμα και η παρέμβαση στην Παιδεία δεν περιορίστηκε μόνο στην ανώτατη εκπαίδευση. Έχουμε ένα συνολικό πλαίσιο παρεμβάσεων και στη λειτουργία των σχολείων με την κατάργηση ουσιαστικά των πρότυπων σχολείων, την επαναφορά του κομματισμού στις επιλογές των διευθυντών και μια σειρά από αυθαίρετες και μη μελετημένες προτάσεις για τον προγραμματισμό του τρόπου λειτουργίας του Γυμνασίου.\n-Ένα είναι βέβαιο όμως, κυρίες και κύριοι, και θέλω να σταθώ και να επιμείνω σε αυτό διότι το αναδεικνύει και με πολύ μεγάλη ένταση ο Τάσος Αβραντίνης στο βιβλίο του.\n-Η Παιδεία μπορεί να αποτελέσει καταλύτη ανάπτυξης για τον τόπο μας. Και η αναπτυξιακή διάστασή της μπορεί να είναι και άμεση και έμμεση. Και αυτό είναι κάτι το οποίο αποτυπώνεται με πολύ μεγάλη σαφήνεια στις σελίδες του συγγραφέα. Σε άμεσο επίπεδο μια πραγματικά εξωστρεφής τριτοβάθμια εκπαίδευση με προγράμματα διαμορφωμένα προφανώς, όχι μόνο στα ελληνικά, αλλά και στα αγγλικά, θα ήταν σε θέση να προσελκύσει φοιτητές και σπουδαστές από όλη την ευρύτερη περιοχή της Ελλάδος και τα οικονομικά οφέλη από μια τέτοια προσπάθεια θα ήταν προφανή.\nΣτέκεται ο συγγραφέας στο παράδειγμα της Κύπρου, μετά το σχετικό νόμο ο οποίος ψηφίστηκε το 2005. Πέρα από τα τρία κρατικά πανεπιστήμια που υπάρχουν δημιουργήθηκαν και άλλα πέντε ιδιωτικά πανεπιστήμια. Μέσα από τη φυσιολογική και απολύτως αναμενόμενη και προβλέψιμη αύξηση του ανταγωνισμού και της άμιλλας, ανάμεσα στα ιδιωτικά και στα δημόσια πανεπιστήμια, αυξήθηκαν όλοι οι ποιοτικοί δείκτες που αναφέρονται στην ποιότητα της εκπαίδευσης στην Κύπρο. Έτσι η Κύπρος έγινε ένας εκπαιδευτικός προορισμός για χιλιάδες φοιτητές.\n-Οι ξένοι φοιτητές σήμερα ξεπερνούν τους 10.000 και υπολογίζεται ότι συνολικά συνεισφέρει ο κλάδος της εκπαίδευσης άμεσα και έμμεσα περί τα 150.000.000 ευρώ στην κυπριακή οικονομία κάθε χρόνο. Και με δεδομένο το γεγονός ότι η Κύπρος είναι μια πολύ μικρότερη χώρα σε σχέση με την Ελλάδα τόσο σε επίπεδο γεωγραφίας όσο και σε επίπεδο πόρων, είναι σαφές ποια μπορεί να είναι τα οφέλη για την ελληνική οικονομία εάν υιοθετούσαμε και εμείς ένα τέτοιο μοντέλο.\n-Θα μπορούσαμε να συζητάμε για 100.000 ενδεχομένους ξένους φοιτητές, 10.000 νέες θέσεις διδακτικού και ερευνητικού προσωπικού και πάνω από 5.000 νέες θέσεις διοικητικού προσωπικού. Αλλά προφανώς, για να γίνουν όλα αυτά, θα πρέπει επιτέλους να σπάσουμε το ιερό ταμπού του άρθρου 16 του Συντάγματος, το απόλυτο τοτέμ της αντιμεταρρύθμισης στη χώρα. Ίσως για εμένα το πιο ενδιαφέρον σημείο στο βιβλίο, είναι η αντιπαραβολή που ο Τάσος κάνει μεταξύ της διατύπωσης η οποία υπάρχει στο άρθρο 6 του Συντάγματος του 1975 και στο σχετικό προηγούμενο συνταγματικό άρθρο το οποίο διατυπώθηκε για πρώτη φορά στο Σύνταγμα του 1864 και επανελήφθη και το 1911.\n-Προσέξτε, το Σύνταγμα του 1864 αφιερώνει συνολικά 46 λέξεις στο ζήτημα της Παιδείας σε αντιδιαστολή με τις 500 και πλέον λέξεις του άρθρου 16 του Συντάγματος του 1975.\n-Θέλω να σας διαβάσω επί λέξει τι έλεγε ο συνταγματικός νομοθέτης πριν από ακριβώς 152 χρόνια: «Η εκπαίδευσις διατελούσε υπό την ανώτατην εποπτείαν του Κράτους, ενεργείται δαπάνη αυτού. Η στοιχειώδης εκπαίδευσις είναι δι’ άπαντας υποχρεωτική, παρέχεται δωρεάν υπό το Κράτος. Επιτρέπεται εις ιδιώτας και εις νομικά πρόσωπα η ίδρυσης ιδιωτικών εκπαιδευτηρίων λειτουργούντων κατά το Σύνταγμα και τους νόμους του Κράτους».\n-Αυτό έλεγε το Σύνταγμα της Ελλάδος το 1864. Βρισκόμαστε αισίως στο 2016 και εξακολουθούμε να είμαστε δέσμιοι ενός παράλογου συνταγματικού περιορισμού που δίνει στην Ελλάδα το προνόμιο να είναι η μόνη ευρωπαϊκή χώρα στην οποία δεν επιτρέπονται ιδιωτικά πανεπιστήμια.\n-Ταυτόχρονα, θέλω να τονίσω, ότι η σύνδεση των ιδιωτικών πανεπιστημίων με την έρευνα και την καινοτομία αποτελούν αυτονόητη συνθήκη απολύτως προφανής για μια χώρα η οποία θέλει να προχωρήσει στον 21ο αιώνα.\n-Προσωπικά είχα την τύχη να φοιτήσω στην Καλιφόρνια, τη Μέκκα της υψηλής τεχνολογίας και βίωσα από πρώτο χέρι τη δημιουργική διάδραση και διασύνδεση μεταξύ της έρευνας η οποία γίνεται σε κορυφαία πανεπιστήμια όχι μόνο ιδιωτικά όπως είναι το Στάνφορντ, αλλά και δημόσια όπως είναι το Μπέρκλεϊ και τον τρόπο με τον οποίο η έρευνα αυτή μετετράπη σε προϊόντα εφαρμοσμένα προς όφελος όχι μόνο της αγοράς, αλλά και των ιδίων των πανεπιστημίων.\n-Είναι αδιανόητο σε μια εποχή όπου η επιχειρηματικότητα ανθίζει και πάλι στη χώρα μας - παρά τη πολύ μεγάλη δυσκολία – οι περισσότεροι νέοι άνθρωποι στρέφονται στο επιχειρείν, όπου στα πανεπιστήμιά μας παρά τα πολύ μεγάλα προβλήματα,εξακολουθούν να υπάρχουν νησίδες αριστείας. Εμείς εξακολουθούμε να είμαστε εγκλωβισμένοι σε μια αναχρονιστική λογική η οποία λέει έξω οι επιχειρήσεις από τα πανεπιστήμια. Πρέπει επιτέλους να τελειώνουμε μια και καλή με όλες αυτές τις λογικές.\n-Θέλω να αναφέρω και κάποιες σκέψεις και παρατηρήσεις σχετικά με τα όσα λέει ο Τάσος για τον τρόπο λειτουργίας των σχολείων. Δεν περιορίζει την ανάλυσή του μόνο στο τι πρέπει να γίνει στα πανεπιστήμια, αλλά καταθέτει και μια σειρά από πολύ ενδιαφέρουσες προτάσεις για το πώς το δικαίωμα της ελεύθερης επιλογής μπορεί τελικά να αποβεί προς όφελος των πολιτών, των γονέων, των παιδιών αλλά και των ίδιων των σχολείων.\n-Ο Τάσος ανοίγει μια βεντάλια θεμάτων τα οποία πρέπει να συζητηθούν στο δημόσιο διάλογο. Άρση των γεωγραφικών περιορισμών στην επιλογή σχολείου. Άρση της οπισθοδρομικής, κατά την άποψή μου, απαγόρευσης της κατ΄ οίκον εκπαίδευσης. Μείωση των σημαντικών αντικινήτρων, και είναι πολλά δυστυχώς, της επιλογής της ιδιωτικής εκπαίδευσης και βέβαια τη δυνατότητα ύπαρξης περισσότερων από ενός εγχειριδίων ανά μάθημα.\n-Είναι ζητήματα τα οποία πρέπει με θάρρος και με τόλμη να τα βάλουμε στο δημόσιο διάλογο. Αλλά βέβαια η πρόταση την οποία ο Τάσος υπερασπίζεται, με πολύ μεγαλύτερη ένταση, είναι η πρόταση των κουπονιών εκπαίδευσης. Μια πρόταση η οποία από μόνη της προκαλεί πολύ μεγάλες αντιδράσεις.\n-Δεν ξέρω, αγαπητέ Τάσο, αν είμαστε έτοιμοι να πάμε κατευθείαν σε αυτό το στάδιο και να συζητήσουμε τόσο τολμηρές προτάσεις. Προσωπικά πιστεύω ότι δεν είμαστε ακόμα ώριμοι να το κάνουμε, όχι να το συζητήσουμε, αλλά να πάμε σε αυτή τη λογική.\n-Αλλά ας ξεκινήσουμε τουλάχιστον με ένα πλαίσιο παρεμβάσεων που θα απελευθερώσουν τα σχολεία από τον ασφυκτικό κρατικό έλεγχο και θα δώσουν περισσότερες δυνατότητες επιλογής στους γονείς αλλά και περισσότερο πεδίο αυτονομίας στους δασκάλους, στους διευθυντές για να μπορούν να βελτιώσουν την ποιότητα της παρεχόμενης υπηρεσίας που παρέχουν στα παιδιά.\n-Κλείνω με την εξής σκέψη: Οι μεταρρυθμίσεις στην Παιδεία όπως θα το πιστοποιήσουν και αρκετοί παρευρισκόμενοι - γιατί βλέπω ότι στην ομήγυρή μας έχουμε και αρκετούς διατελέσαντες Υπουργούς Παιδείας - έχουν συχνά μεγάλο πολιτικό κόστος και λίγα ίσως άμεσα πολιτικά οφέλη.\n-Ένας τρόπος υπάρχει να αλλάξει αυτό. Μέσα από έναν οργανωμένο δημόσιο διάλογο ο οποίος θα θέσει τα ζητήματα της Παιδείας στο επίκεντρο της μεταρρυθμιστικής προσπάθειας την οποία πρέπει να καταβάλει ο τόπος.\n-Το μεγαλύτερο κόστος, δεν θα κουραστώ να το λέω, δεν είναι το όποιο πολιτικό κόστος μιας σύγκρουσης που αναπόφευκτα κάθε μεταρρύθμιση και κάθε αλλαγή προκαλεί. Το μεγαλύτερο πολιτικό κόστος είναι το κόστος της ακινησίας, το κόστος της εσωστρέφειας.\n-Σε έναν κόσμο ο οποίος αλλάζει με ταχύτητα, σε ένα μέλλον το οποίο μας έρχεται ορμητικά δεν έχουμε την δυνατότητα, δεν έχουμε το περιθώριο, κυρίες και κύριοι, να μένουμε ασφυκτικά κλεισμένοι στο δικό μας μικρόκοσμο και να εξακολουθούμε να συζητούμε τα ζητήματα της Παιδείας με όρους 20ου αιώνα.\n-Εύχομαι και ελπίζω το βιβλίο του Τάσου να δώσει έναυσμα για μια υγιή δημόσια συζήτηση μακριά από τα συνηθισμένα κλισέ των οργανωμένων διαλόγων για την Παιδεία. Και να ξέρεις, αγαπητέ Τάσο, ότι πολλές από τις ενδιαφέρουσες ιδέες θα βρουν τη θέση τους στο πρόγραμμα της Νέας Δημοκρατίας για την Παιδεία.\nΑννα Διαμαντοπούλου Κυριάκος Μητσοτάκης \n14 Σεπ 2016 18:17\nΗ ελευθερια στα πλαισια του ιδεαλισμου,ειναι ειδικη χωρις να ειναι γενικη.\nΑρα ειναι κατα βαση ατομικη.Αυτην πρεσβευει ολο το φασμα της Δεξιας.\nΗ ελευθερια στα πλαισια του ρεαλισμου,ειναι το αντιστροφο.Αρα γενικη.\nΑυτην πρεσβευει,ολο το φασμα της Αριστερας.\n13 Σεπ 2016 14:51\nΜονο θλιψη μπορει να προκαλεσει η τακτικη Μητσοτακη. Με προσχηματα τυπου αριστειας και ιδιωτικης πρωτοβουλιας οδεύει ολοταχώς προς το χθες...\n13 Σεπ 2016 13:09\nΟ νεοφιλελευθερισμός στην Εκπαίδευση, σε μια αίθουσα! Κρίμα για τον κ. Μητσοτάκη που επιλέγει να ακολουθήσει στην Εκπαίδευση συγκεκριμένα πρόσωπα, τα οποία έχουν γραφτεί με οχι και τόσο καλά γράμματα στις σελίδες της ιστορίας...\nSource URL: https://www.esos.gr/arthra/46109/sto-idio-panel-diamantopoyloy-k-mitsotakis-gia-tin-paideia


Μεγαλώνει ο κατάλογος των ομογενών που πέθαναν από τον κορωνοϊό | archive , κορωνοϊός | ΕΘΝΙΚΟΣ ΚΗΡΥΞ\nΝΕΑ ΥΟΡΚΗ. Μεγαλώνει ο κατάλογος με τις απώλειες στην Ομογένεια από τον κορωνοϊό. Οι νεκροί έφτασαν πλέον τους επτά, καθώς έφυγαν από τη ζωή άλλοι τρεις Ελληνοαμερικανοί, οι δύο μέλη της κοινότητας του Αγίου Δημητρίου στο Μέρικ του Λονγκ Αϊλαντ και ο τρίτος από το Μπέισαϊντ. Πρόκειται για τον 66χρονο Λου Κούβαρη, γνωστό κιθαρίστα και ιδρυτή του συγκροτήματος RIOT και για τον Ερρίκο Σκιαδόπουλο και τον Κωνσταντίνο Πλιούτα.\n(Διαβάστε επίσης: Τέσσερα θύματα θρηνεί η Ομογένεια από τον κορωνοϊό)\nΟπως έγινε γνωστό, ο Λου Κούβαρης προσβλήθηκε από τον ιό και διεκομίσθη στο Νοσοκομείο «St. Joseph στο Λονγκ Αϊλαντ στις 20 Μαρτίου. Σύμφωνα με τα όσα είπε στον «Ε.Κ.» ο ιερατικός προϊστάμενος της κοινότητας του Αγίου Δημητρίου, πατέρας Νικηφόρος Φακίνος «η επιδείνωση της υγείας του ήταν ραγδαία. Δεν πρόλαβε να επανέλθει και δυστυχώς πέθανε το πρωί του Σαββάτου».\nΟ γιος του Λου Κούβαρη, Αλέξης, ζει και εργάζεται στην Βοστώνη. Η κηδεία αναμένεται να γίνει στο τέλος της εβδομάδας σε κλειστό οικογενειακό κύκλο λόγω και των μέτρων για τον κορωνοϊό.\nΟ πάτερ Νικηφόρος τονίζει πως και άλλα μέλη της κοινότητας του Αγίου Δημητρίου έχουν προσβληθεί από τον κορωνοϊό, τα περισσότερα ευτυχώς με ήπια συμπτώματα. «Γνωρίζω οικογένειες ολόκληρες που έχουν προσβληθεί και το περνάνε όλο αυτό μόνοι τους στο σπίτι. Συνολικά γνωρίζω γύρω στα 30 με 40 άτομα που έχουν αρρωστήσει. Κάποιοι νοσούν οικογενειακώς. Μια πενταμελής οικογένεια που γνωρίζω είναι άρρωστη. Εμείς σαν κοινότητα κάνουμε ό,τι μπορούμε για να βοηθήσουμε όποιον έχει ανάγκη. Προσωπικά τηλεφωνώ σε ασθενείς κάθε μέρα για να δω πώς είναι και τι χρειάζονται. Πρέπει να δώσουμε ελπίδα στον κόσμο. Τα περιστατικά στη Νέα Υόρκη είναι πολλά» μας είπε ο πατέρας Νικηφόρος.\nΗ Φιλόπτωχος έχει αναλάβει την διανομή φαγητού στα σπίτια, σε όσες οικογένειες έχουν ανάγκη. «Τα μέλη της Φιλοπτώχου κάνουν εξαιρετική δουλειά. Μαγειρεύουν και τους πηγαίνουν φαγητό καθώς πολλοί, εξαιτίας της αρρώστιας, είναι ανήμποροι. Επίσης, ένας ενορίτης έχει αναλάβει να βοηθήσει οικονομικά είκοσι μέλη της κοινότητάς μας που έμειναν χωρίς δουλειά και τα έξοδά τους τρέχουν», συμπλήρωσε ο π. Νικηφόρος.\nΟ 70χρονος Ερρίκος Σκιαδόπουλος, έμενε στο Φάρμινγκντεϊλ και ήταν μέλος της κοινότητας Αγίου Δημητρίου στο Μέρικ. Ζούσε μόνος του και η καταγωγή του ήταν από την Κέρκυρα. Οπως είπε στον «Ε.Κ.» ο ανιψιός του Τζορτζ Ποδιάς, «αντιμετώπιζε κάποια προβλήματα με την καρδιά του».\nΟ Κωνσταντίνος Πλιούτας, από το Μπέισαϊντ, πέθανε από τον κορωνοϊό την Παρασκευή. Πολέμησε τον ιό από το σπίτι καθώς δεν είχε παρουσιάσει πυρετό και ο γιατρός τον συμβούλεψε να μείνει μέσα. «Είχαμε κρύωμα όλη η οικογένεια. Εγώ και η μητέρα μου το ξεπεράσαμε γρήγορα. Ο πατέρας μου ήταν άρρωστος για πέντε ημέρες. Δεν είχε όμως πυρετό και ο γιατρός του είπε να κάτσει σπίτι. Μιλούσαμε συνεχώς με τον γιατρό», ανέφερε στον «Ε.Κ.» η κόρη του Ερμιόνη. Ο 76χρονος είχε προβλήματα με την καρδιά του και «για δύο μέρες είχε έναν πόνο στο στήθος. Ενα πρωί μας είπε ότι δεν μπορεί να πάρει ανάσα. Μέχρι να έρθει το ασθενοφόρο τον χάσαμε», συμπληρώνει.\nΟ Πλιούτας είχε ακόμη δύο παιδιά, την Πολυξένη και τον Παναγιώτη. Η καταγωγή του ήταν από το Δοκίμι Αγρινίου. Η κηδεία του έγινε την Τρίτη.\nΥΠΟΛΟΙΠΟΣ ΕΛΛΗΝΙΣΜΟΣ 838


** ΞΕΝΟΔΟΧΕΊΑ SEOUL DALBIT DDP GUESTHOUSE, ΣΕΟΎΛ **\n2, Toegye-Ro 56Ga-Gil, Jung-Gu, Σεούλ, Νότιος Κορέα\nΤο Yuan Guesthouse είναι κατάλυμα 2-αστέρων που βρίσκεται μόλις 1.9 χλμ από Τηλεπικοινωνιακός πύργος N Seoul, Deoksugung και SA.CHOOM Theater.\nΤο Yuan Guesthouse είναι κατάλυμα στη Σεούλ που διαθέτει 15 δωμάτια και παρέχει ανεξάρτητη ρύθμιση κλιματισμού, γραφείο εργασίας, Wi-Fi, γκαρνταρόμπα και θέρμανση. Τα δωμάτια διαθέτουν μπάνια εξοπλισμένα με ντους και μεγάλες πετσέτες μπάνιου.\nΟ πλησιέστερος σταθμός του μετρό είναι Dongdaemun History & Culture Park, που βρίσκεται 650 μέτρα από το ξενοδοχείο.\nΟι επισκέπτες μπορούν να χρησιμοποιήσουν 24ωρη ρεσεψιόν και καθαριστήριο, καθώς και αποθήκευση αποσκευών και χώρο στάθμευσης.\nSeoul Dalbit Ddp Guesthouse, Νότιος Κορέα\nHyundai Residence Σεούλ\nCheongdam Hostel Σεούλ\nHotel Peyto Gangnam Σεούλ\nBled 3*, Ρώμη\nSanta Pera 4*, Κωνσταντινούπολη\nArena 4*, Κωνσταντινούπολη\nAsimina 5*, Πάφος\nPetrol 3*, Κωνσταντινούπολη\nEsposizione 3*, Ρώμη\nBemyguest 3*, Ρώμη\nBel Ami 4*, Παρίσι\nLegendre 2*, Παρίσι\nArmada Old City 4*, Κωνσταντινούπολη\nShaftesbury Hyde Park International 4*, Λονδίνο\nRaffaello 3*, Ρώμη\nBeethoven 4*, Βιέννη\nNoto 3*, Ρώμη\nThe May Fair 5*, Λονδίνο\nLouis Imperial Beach 4*, Πάφος\nAtlantis 4*, Βιέννη\nLa Fleche D Or 3*, Παρίσι\nThe Kings Head 4*, Λονδίνο\nNicole 4*, Μόσχα\nCrowne Plaza Blanchardstown 4*, Δουβλίνο\nLe Meurice 3*, Νίκαια\nMercure Centre Notre Dame 4*, Νίκαια\nOtero By Happyculture 4*, Νίκαια\nBon Voyage Alexander 3*, Σόφια\nSignature Living - Victoria Street 4*, Λίβερπουλ\nViktoria Dependance 4*, Βενετία\nCorte Dei Miracoli, Βενετία\nOtdykh 6 3*, Μόσχα\nMoskomsport 3*, Μόσχα


ΙΣΤΟΡΙΚΗ ΚΑΙ ΡΟΜΑΝΤΙΚΗ ΓΕΡΜΑΝΙΑ\nΕΠΙΛΕΞΤΕ ΗΜΕΡ. ΑΝΑΧΩΡ.\nΠΑΙΔΙ 0-12 (ΣΕ 3ΚΛΙΝΟ)\nΗ έκπτωση στο παιδί έως 12 ετών (με βάση την ημερομηνία γέννησης σε δημόσιο έγγραφο) μετράει αν είναι με 2 ενήλικες συνοδούς. Αν ο ενήλικας συνοδός είναι 1ας, τότε η κράτηση γίνετε (ενήλικα και παιδιού) ως 2 ενήλικες.\nΣτους ταξιδιώτες από Ηράκλειο Χανιά υπάρχει επιπλέον επιβάρυνση το ακτοπλοϊκό εισιτήριο Ηράκλειο/Χανιά Πειραιά Ηράκλειο/Χανιά. Δεκτές όλες οι προσωπικές εκπτώσεις στα πλοία (πολύτεκνοι, αναπηρίας κλπ)\nΟδικώς (με πλοίο αρχικά)\n•\tΕκδρομές - περιηγήσεις με πολυτελές κλιματιζόμενο πούλμαν.\n•\tΔιαμονή, 8 διανυκτερεύσεις σε επιλεγμένα ξενοδοχεία 4*.\n•\tΗμιδιατροφή στα ξενοδοχεία εκτός της 2ΗΣ ΗΜΕΡΑΣ (8 πρωινά/7 δείπνα).\n•\tΕισιτήρια πλοίων σε 4ΚΛΙΝΕΣ εσωτερικές καμπίνες με W.C (ΑΒ4).\n•\tΑρχηγός - συνοδός.\n•\tΞεναγήσεις σύμφωνα με το πρόγραμμα.\n•\tΑσφαλιστική κάλυψη αστικής ευθύνης.\n•\tΕίσοδοι σε Μουσεία, αρχαιολογικούς χώρους.\n•\tΠοτά στα προσφερόμενα γεύματα ή δείπνα.\n•\tΌ,τι αναφέρεται ως προτεινόμενο ή προαιρετικό και ό,τι ρητά δεν αναφέρεται στο πρόγραμμα και τις παροχές του.\n* Στις παραπάνω τιμές είναι υπολογισμένα, φόροι ξενοδοχείων & Check Point.\nΤΙΜΕΣ ΑΝΑ ΑΤΟΜΟ ΜΕ ΕΠΙΣΤΡΟΦΗ / ΕΛΛΑΔΑ - ΙΤΑΛΙΑ - ΕΛΛΑΔΑ\nΑΘΗΝΑ - ΠΑΤΡΑ\nAναχώρηση για το λιμάνι της ΠΑΤΡΑΣ, με ενδιάμεση στάση, μετά τις αναγκαίες διατυπώσεις επιβίβασης στο πλοίο, θα γίνει ο απόπλους για την ΑΝΚΟΝΑ. Διανυκτέρευση εν πλω.\nΑΝΚΟΝΑ - TYΡΟΛΟ\n'Αφιξη στην ΑΝΚΟΝΑ και άμεση αναχώρηση για την πρωτεύουσα του ΤΥΡΟΛΟ, Διασχίζουμε τις εύφορες πεδιάδες της ΑΙΜΙΛΙΑ ΡΟΜΑΝΑ, προσπερνάμε την ΜΠΟΛΟΝΙΑ και τη ΒΕΡΟΝΑ και απολαμβάνουμε μία υπέροχη διαδρομή καθώς αρχίζει η ανάβαση των ΙΤΑΛΟΑΥΣΤΡΙΑΚΩΝ ΑΛΠΕΩΝ προς ΤΡΕΝΤΟ και ΜΠΟΛΖΑΝΟ. Το βράδυ τακτοποίηση στο ξενοδοχείο μας, στην ευρύτερη περιοχή ΤΟΥ ΙΝΝΣΜΠΡΟΥΚ, διανυκτέρευση.\nΣημείωση: Η διανυκτέρευση της 2ης ημέρας είναι δυνατόν να γίνει στην περιοχή της ΒΕΡΟΝΑΣ ή του ΤΡΕΝΤΟ και η επίσκεψη στη ΧΑΪΔΕΛΒΕΡΓΗ την 4η ημέρα της εκδρομής.\nΙΝΝΣΜΠΡΟΥΚ - ΜΟΝΑΧΟ - ΧΑΪΔΕΛΒΕΡΓΗ - ΜΑΝΧΑΪΜ\nΠρωινό, σύντομη περιήγηση στην πόλη που είναι χτισμένη στη συμβολή των ποταμών ΖΙΛ και ΙΝ και αναχώρηση για ΜΑΝΧΑΪΜ. Η διαδρομή μας με μικρές στάσεις, στην πρωτεύουσα της Βαυαρίας, το ΜΟΝΑΧΟ, αλλά και την πόλη της ΧΑΪΔΕΛΒΕΡΓΗΣ, μας οδηγεί το βράδυ στο ΜΑΝΧΑΪΜ, για δείπνο και διανυκτέρευση.\nΜΑΝΧΑΪΜ - ΒΙΣΜΠΑΤΕΝ - ΠΑΡΑΡΗΝΙΑ ΔΙΑΔΡΟΜΗ - SΑΝΚΤ GOARSHAUSEN\nΠρωινό και επίσκεψη στη λουτρόπολη του ΒΙΣΜΠΑΤΕΝ, διάσημο για τις θερμές πηγές του. Μια πόλη στο κρατίδιο της Έσσης, μέρος της μητροπολιτικής περιοχής της Φρανκφούρτης. Οι πρωτεύουσες των δύο κρατιδίων Έσσης με το Βισμπάντεν και Ρηνανία - Παλατινάτο με το Μάιντς, είναι στις δύο πλευρές του ποταμού Ρήνου και συνδέονται με γέφυρα. Λίγο αργότερα μια μοναδική παραποτάμια διαδρομή δίπλα στο ΡΗΝΟ, από τους αμπελώνες της ΡΗΝΑΝΙΑΣ και τα ΜΕΣΑΙΩΝΙΚΑ ΚΑΣΤΡΑ, μας οδηγεί στο όμορφο χωριουδάκι, SANKT GOARSHAUSEN. Tο απόγευμα επιστρέφουμε στο ΜΑΝΧΑΪΜ, χρόνος ελεύθερος για περιπάτους στην πόλη, δείπνο, διανυκτέρευση.\nΜΑΝΧΑΪΜ - ΦΡΑΓΚΦΟΥΡΤΗ - ΛΕΙΨΙΑ - ΒΕΡΟΛΙΝΟ\nΜετά το πρωινό διασχίζουμε τα καταπράσινα τοπία της κεντρικής ΓΕΡΜΑΝΙΑΣ, με τη διαδρομή μας βόρεια, να περνά από την πόλη της ΦΡΑΝΚΦΟΥΡΤΗΣ, όπου θα έχουμε μια σύντομη γνωριμία, στην πέμπτη μεγαλύτερη πόλη της Γερμανίας, γνωστή για τους ουρανοξύστες της, αλλά και ως το σημαντικότερο οικονομικό κέντρο της Γερμανίας και ένα από τα μεγαλύτερα της Ευρώπης, καθώς είναι η έδρα του Γερμανικού Χρηματιστηρίου (Deutsche Börse AG), της Ευρωπαϊκής Κεντρικής Τράπεζας και πολλών τραπεζών, όπως η Ντόιτσε Μπανκ, η Ντρέσντνερ Μπανκ, η Κομέρτσμπανκ. Με στάση καθοδόν και μικρή επίσκεψη στην πόλη της ΛΕΙΨΙΑΣ, καταλήγουμε στη Γερμανική πρωτεύουσα το βράδυ, για δείπνο και διανυκτέρευση.\nΠρωινό και περιήγηση - ξενάγηση στη γερμανική πρωτεύουσα. Θα γνωρίσουμε τη σύγχρονη και την παλαιά ιστορία μιας πόλης σύμβολο. Θα δούμε την Πύλη του Βρανδεμβούργου, έμβλημα της πόλης, τα τελευταία μέτρα του τείχους που διχοτομούσε την πρωτεύουσα, το πλέον ιστορικό σημείο ελέγχου Τσάρλι και πρώην έδρα της Γκεστάπο, το Δημαρχείο, την εκκλησία Νικολάι, το κοινοβούλιο Ράιχσταγκ με το γυάλινο θόλο, την πασίγνωστη Κουρφίστερνταμ, το δρόμο με τα καφέ και τα πολύ γνωστά πολυκαταστήματα. Η πανοραμική μας ξενάγηση κλείνει με το μοναδικό ΜΟΥΣΕΙΟ της ΠΕΡΓΑΜΟΥ, με την έξοχη Βαβυλωνιακή πτέρυγα, με την Πύλη της Ιστάρ και τους υπολοίπους μεσοποταμιακούς θησαυρούς. Ακολουθεί χρόνος ελεύθερος για περιπάτους στην περίφημη λεωφόρο ΟΥΝΤΕΡ ΝΤΕ ΛΙΝΤΕΝ με τα εμπορικά κέντρα, αλλά και την ΜΠΕΡΚΕΡΜΑΝ ΣΤΡΑΣΣΕ, με πολυάριθμα μικρά μαγαζιά, καφέ και εστιατόρια, την περίφημη πλατεία ΠΟΤΣΝΤΑΜΕΡ και ΣΑΒΙΓΚΝΥΠΛΑΤΣ. Δείπνο και διανυκτέρευση το βράδυ.\nΒΕΡΟΛΙΝΟ - ΠΟΤΣΔΑΜ\nΜετά το πρωινό θα επισκεφθούμε την επίσημη πρωτεύουσα των αυτοκρατόρων της Γερμανίας, το ΠΟΤΣΔΑΜ, τριάντα μόνο χιλιόμετρα νότια του ΒΕΡΟΛΙΝΟΥ. Εδώ θα έχουμε την ευκαιρία να γνωρίσουμε το ΑΝΑΚΤΟΡΟ του ΚΑΪΖΕΡ ΓΟΥΛΙΕΛΜΟΥ, το ΣΑΝ ΣΟΥΣΙ με τα θρυλικά ανάκτορα που χρονολογούνται από την εποχή του ΦΡΕΙΔΕΡΙΚΟΥ του ΜΕΓΑΛΟΥ και να περπατήσουμε μέχρι τα γραφικά δρομάκια της πόλης με τα Ολλανδικά τετράγωνα, με τα κοκκινότουβλα μαγαζάκια με παραδοσιακές γεύσεις. Επιστροφή στο ΒΕΡΟΛΙΝΟ, χρόνος ελεύθερος, δείπνο, διανυκτέρευση.\nΒΕΡΟΛΙΝΟ - ΔΡΕΣΔΗ - ΝΥΡΕΜΒΕΡΓΗ\nΠρωινό και επόμενος σταθμός η ΔΡΕΣΔΗ, η «ΦΛΩΡΕΝΤΙΑ των ΓΕΡΜΑΝΩΝ». Ο ποταμός ΕΛΒΑΣ τη χωρίζει σε δύο τμήματα, την παλαιά και την νέα πόλη. Αυτός ο διαχωρισμός έχει λιγότερη σημασία σήμερα μετά τους βομβαρδισμούς του 1945, αφού μέσα σε μια νύχτα άλλαξε ολόκληρο το σχέδιο της πόλης. Παρόλα αυτά όμως παραμένει πλούσια σε μνημεία, με μεγάλη καλλιτεχνική και πολιτιστική παράδοση. Θα δούμε λοιπόν το μεγαλειώδες αρχιτεκτονικό συγκρότημα «ZWIMGER», μέρος της πριγκηπικής κατοικίας του 17ου αιώνα, πολυτελές κτίριο σε ρυθμό ΜΠΑΡΟΚ, σχεδιασμένο από το MATHIAS POPPELMAN. Ακολουθεί επίσκεψη στην πλατεία Θεάτρου, με το ΘΕΑΤΡΟ της ΟΠΕΡΑΣ και στην ΚΑΘΟΛΙΚΗ ΕΚΚΛΗΣΙΑ της ΑΥΛΗΣ, ένα πραγματικό κόσμημα αρχιτεκτονικής, έργο του Ιταλού GAETANO CHIAVERI. Συνεχίζουμε τη διαδρομή μας για να καταλήξουμε στη ΝΥΡΕΜΒΕΡΓΗ, την πόλη του διάσημου Γερμανού ζωγράφου ΝΤΥΤΕΡ ΑΛΜΠΡΕΧΤ, την πόλη που δίκασε το 1945-46 τους εγκληματίες ΝΑΖΙ. Τακτοποίηση στο ξενοδοχείο, δείπνο, περίπατοι γνωριμίας με την πόλη, διανυκτέρευση.\nΝΥΡΕΜΒΕΡΓΗ - ΒΕΡΟΝΑ\nΜετά το πρωινό αναχώρηση για ΒΕΡΟΝΑ. Αφού παρακάμψουμε τη Βαυαρική πρωτεύουσα το ΜΟΝΑΧΟ, διασχίζουμε τα πανέμορφα τοπία του ΤΥΡΟΛΟ και μέσω ΜΠΟΛΖΑΝΟ - ΤΡΕΝΤΟ, καταλήγουμε στην ευρύτερη περιοχή της ΒΕΡΟΝΑΣ, για δείπνο και διανυκτέρευση.\nΒΕΡΟΝΑ - ΑΝΚΟΝΑ\nΝωρίς το πρωί αφήνουμε την πόλη που φιλοξενεί το σπίτι του «ΡΩΜΑΙΟΥ και της ΙΟΥΛΙΕΤΑΣ» με κατεύθυνση το λιμάνι της ΑΝΚΟΝΑΣ. Επιβίβαση στο πλοίο και απόπλους για ΠΑΤΡΑ, διανυκτέρευση εν πλω.\nΠΑΤΡΑ - ΑΘΗΝΑ\n'Αφιξη στο λιμάνι της ΠΑΤΡΑΣ και τρεις περίπου ώρες αργότερα στην ΑΘΗΝΑ.\n11 ΜΕΡΕΣ ΟΜΑΔΙΚΟ ΟΔΙΚΩΣ\nΜόναχο, Ρομαντικός Δρόμος, Νυρεμβέργη\nΚΑΡΝΑΒΑΛΙ ΒΕΝΕΤΙΑΣ, Βερόνα - Σιρμιόνε\nΡΩΜΗ ΚΑΤΑΚΟΜΒΕΣ ΒΑΤΙΚΑΝΟ ΦΛΩΡΕΝΤΙΑ\nΝτουμπάι Ρίο ντε Τζανέιρο Νίκαια Ανδαλουσία Σρι Λάνκα Ιορδανία Κίνα Τρία Πέντε Πηγάδια Μπουένος Άιρες Δολομίτες Βατικανό Πούντα Κάνα Ρώμη Ινδονησία Περσία Χαϊδελβέργη Ξάνθη Ξενοδοχεία Disneyland Λοζάνη Μόναχο Βουκουρέστι Dubai Shopping Festival Σαλτσμπουργκ Καϊμακατσαλάν Κρακοβία Κρουαζιέρα Αυστραλία Βελιγράδι Κόστα Ρίκα Άγιος Δομίνικος Λας Βέγκας Δελχί St. Moritz Βενετία Θεσσαλονίκη Μπάνσκο Κένυα Βιετναμ Μεξικό Κανκούν Λονδίνο Μετέωρα Πήλιο Κύπρος Πράγα Λίμνη Βιστονίδα Μέτσοβο Λος Άντζελες Βερολίνο Πούκετ Ζυρίχη Ελβετία BENELUX Μπαλί Τολέδο Μάνη Μεξικό Αράχοβα Νορβηγία Βιέννη Λευκάδα Δαλματικές Ακτές Άμστερνταμ Νέα Υόρκη Καππαδοκία Βουλγαρία Σερβία Ιαπωνία Κούβα Παρίσι Προσκυνηματικός Τουρισμός Κέρκυρα Μόσχα Ναϊρόμπι Περού Τανζανία Μπαρμπάντος Φλώρινα Βουδαπέστη Χώρα των Βάσκων Στρασβούργο Αυστριακές Άλπεις Μαλδίβες Πανόραμα Πορτογαλίας Ισλανδία Βαρσοβία Χαβάη Κωνσταντινούπολη Ρεβεγιόν Μαλαισία Καρπενήσι Μαδαγασκάρη Ινδία


Ο Αγιος Βασίλειος ο Μέγας και η Βασιλόπιτα - Life Events\nΠοια είναι η θρησκευτική ερμηνεία\nΌταν ο Ιουλιανός ο παραβάτης, ο ασεβής και διώκτης των Χριστιανών, θέλησε να πάει στην Περσία να πολεμήσει πέρασε κοντά από την Καισάρεια. Ο Άγιος Βασίλειος γνωρίζοντας τον από την Αθήνα όπου ήταν συμφοιτητές πήγε μαζί με τον λαό να τον τιμήσει. Ο Ιουλιανός απαίτησε να του δωρίσει, αφού ο Άγιος δεν είχε τίποτε άλλο, τρεις από τους κριθαρένιους άρτους του.\nΟ Άγιος το έκανε και ο Ιουλιανός διέταξε τους υπηρέτες να ανταμείψουν τη δωρεά και να δώσουν χόρτο από το λιβάδι. Ο Άγιος Βασίλειος βλέποντας την καταφρόνηση του βασιλιά του είπε «εμείς, βασιλιά ότι μας ζήτησες από κείνο που τρώμε σου το προσφέραμε κι εσύ μας αντάμειψες από κείνο που τρως». Τότε ο Ιουλιανός θύμωσε πάρα πολύ και διέταξε να φορολογήσουν όλη την επαρχία και τα χρήματα αυτά θα τα έπαιρνε επιστρέφοντας για την Κωνσταντινουπολη. Επίσης απείλησε, ότι όταν θα επιστρέψει από την Περσία νικητής, θα κάψει την πόλη και τον λαό θα τους πάρει δούλους. Όσο για τον ίδιο τον Άγιο Βασίλειο θα τον ανταμείψει όπως πρέπει.\nΤο νόημα της οπτασίας του βιβλίου, ήταν ότι ο Άγιος Βασίλειος έγραψε, όντως, ερμηνεία στην Εξαήμερον του Μωϋσέως στην οποία διηγείται, πως ο Θεός εποίησε τον ουρανό, την γη, τον ήλιο, την σελήνη, τη θάλασσα, τα ζώα και όλα τα αισθητά κτίσματα. Όταν όμως, έμελλε να γράψει και για την έβδομη ημέρα κατά την οποία ο Θεός έπλασε τον Αδάμ και την Εύα, τότε ο Μέγας αυτός Άγιος άφησε την τελευταία του πνοή στη γη και πήγε στους ουρανούς να συναντήσει τον Κύριο του που με δύναμη αγάπησε και που γι’ Αυτόν μέσα σε πολύ σύντομο διάστημα που έζησε έπραξε τόσα πολλά και τόσο μεγάλα. Το έργο του συμπλήρωσε κατόπιν ο αδελφός του ο Άγιος Γρηγόριος ο Αρχιεπίσκοπος Νύσσης, που έγραψε για την έβδομη ημέρα της πλάσεως του ανθρώπου.\nΒλέποντας το θαύμα οι Χριστιανοί και την παρρησία του Αγίου Βασιλείου δεν θέλησαν να πάρουν πίσω την περιουσία που είχαν αποθηκεύσει για τον τύραννο Ιουλιανό. Ο Άγιος όμως αφού τους επαίνεσε για την πράξη τους, έδωσε εντολή από τα μαζεμένα χρυσαφικά τα μισά να δοθούν στους φτωχούς, ένα μικρό μέρος κράτησε για τις ανάγκες των ιδρυμάτων της «Βασιλειάδας», και τα υπόλοιπα τα μοίρασε στους κατοίκους με ένα πρωτότυπο τρόπο. Έδωσε εντολή να ζυμώσουν ψωμιά και σε κάθε ψωμί, έβαλε από ένα νόμισμα ή χρυσαφικό μέσα, κατόπιν τα μοίρασε στα σπίτια, έτσι τρώγοντας οι κάτοικοι τα ψωμιά όλο και κάτι έβρισκαν μέσα. Έτσι, γεννήθηκε το έθιμο της πίτας που ονομάσθηκε βασιλόπιτα.\nΘεσσαλονίκη: Περισσότερα από 400.000 κιλά βασιλόπιτας θα ετοιμάσουν οι αρτοποιοί\nΤι λέει η ΕΛ.ΑΣ για το τροχαίο στον Άγιο Βασίλειο


Το ηφαίστειο Teneguía και η έκρηξη στη La Palma: όλα όσα πρέπει να γνωρίζετε | Μετεωρολογία δικτύου\nΓερμανικό Portillo | 20/09/2021 14:46 | Γεωλογία\nEl Ηφαίστειο Teneguía που βρίσκεται στο νησί Λα Πάλμα στα Κανάρια Νησιά, ξέσπασε την Κυριακή 19 Σεπτεμβρίου 2021 στις 15:12 μ.μ. Από τότε, όλα τα μέσα ενημέρωσης είναι προσεκτικά σε ό, τι μπορεί να συμβεί. Είναι μια από τις ιστορικές εκρήξεις όπως αυτές που έχουν συμβεί σε αυτό το ηφαιστειακό αρχιπέλαγος και είναι αυτή που θα συζητηθεί περισσότερο τα επόμενα χρόνια.\nΣε αυτό το άρθρο θα σας πούμε ποιες είναι οι αιτίες και οι συνέπειες της έκρηξης του ηφαιστείου Teneguía, τα χαρακτηριστικά του και διαψεύδουμε κάποιες φάρσες.\n1 Έκρηξη του ηφαιστείου Teneguía\n2 Πρόληψη και πρόβλεψη εκρήξεων\n3 Παραπληροφόρηση και φάρσες του ηφαιστείου Teneguía\nΈκρηξη του ηφαιστείου Teneguía\nΗ έκρηξη El Hierro συνέβη πριν από περίπου 10 χρόνια και αυτή η έκρηξη έχει χαρακτηριστικά παρόμοια με τις υπόλοιπες εκρήξεις που έλαβαν χώρα σε αυτά τα νησιά. Η έκρηξη του ηφαιστείου Teneguía είναι του στρομβολικού τύπου και ξεκινά μέσα από ένα κάταγμα και με εκπομπές λάβας, πυροκλάστες και αέρια. Το εξάνθημα διαρκεί συνήθως από μερικές εβδομάδες έως μερικούς μήνες.\nΠρέπει να βρούμε την αιτία της έκρηξης στη συσσώρευση μάγματος στο κάτω μέρος του ηφαιστειακού κτιρίου στη Λα Πάλμα (βάθος 6 έως 8 χιλιομέτρων). Το μάγμα προέρχεται από το μανδύα και παράγεται στην επόμενη περιοχή που ονομάζουμε ασθενόσφαιρα. Έχει δεκάδες χιλιόμετρα βάθος. Σε αυτήν την περιοχή, οι συνθήκες πίεσης και θερμοκρασίας επιτρέπουν στα πετρώματα που βρίσκονται εκεί να λιώσουν μερικώς, παράγοντας μάγμα. Η πυκνότητα αυτού του υγρού πυριτικής σύνθεσης που περιέχει υπολείμματα πετρωμάτων, αιωρούμενους κρυστάλλους και διαλυμένο αέριο είναι χαμηλότερη από την πυκνότητα των γύρω βράχων.\nΛαμβάνοντας υπόψη τη διαφορά πυκνότητας με τον κλειστό βράχο, όταν το μάγμα συσσωρεύεται σε επαρκείς ποσότητες, θα χρησιμοποιήσει τις υπάρχουσες ρωγμές στο βράχο ή τις ρωγμές που μπορεί να δημιουργήσει το ίδιο το μάγμα (λόγω της άνωσης) για να ανέβει σε μια πιο ρηχή περιοχή. Ετσι, αυξάνεται σε χαμηλότερα επίπεδα πίεσης και θερμοκρασίας, και μπορεί ακόμη και να συσσωρευτούν σε ενδιάμεσο επίπεδο στην περιοχή επαφής μεταξύ πετρωμάτων διαφορετικής φύσης. Όταν το μάγμα συσσωρεύεται σε επαρκή ποσότητα, χρησιμοποιεί υπάρχουσες ρωγμές στο βράχο για να ανέβει σε μια πιο ρηχή περιοχή.\nΠρόληψη και πρόβλεψη εκρήξεων\nΑυτές οι ζώνες συσσώρευσης, τις οποίες ονομάζουμε δεξαμενές μάγματος ή θαλάμους μάγματος, επιτρέπουν στο βαθύ μάγμα να συσσωρεύεται πιο κοντά στην επιφάνεια, το οποίο δημιουργεί υπερπίεση και παραμορφώνει και σπάει τους γύρω βράχους. Αυτό μεταφράζεται σε αύξηση της σεισμικής δραστηριότητας και παραμόρφωση του εδάφους όπως μετράται από τον εξοπλισμό παρακολούθησης του ηφαιστείου. Ομοίως, όταν ανοίγει μια ρωγμή, τα αέρια απελευθερώνονται από το μάγμα και αυτά τα ίδια αέρια καταγράφονται επίσης από τον ίδιο εξοπλισμό. Έτσι γνωρίζουμε ότι το ηφαίστειο προετοιμάζεται για μια νέα έκρηξη.\nΣτην πραγματικότητα, όταν πρόκειται για την έκρηξη του ηφαιστείου Λα Πάλμα, η προ-εκρηκτική διαδικασία ξεκίνησε στις 11 Σεπτεμβρίου, η σεισμική δραστηριότητα και η παραμόρφωση του εδάφους αυξήθηκαν σημαντικά και οι εκπομπές αερίων μάγματος παρέμειναν μέχρι σήμερα. Αυτό σας επιτρέπει να προβλέψετε εκρήξεις και να λάβετε τα απαραίτητα μέτρα για την πρόληψη και τη μείωση πιθανών σχετικών κινδύνων.\nΗ αναπτυσσόμενη έκρηξη δεν πρέπει να περιλαμβάνει κινδύνους που σχετίζονται με τη θέση της ροής της λάβας, η οποία ελέγχεται πλήρως από την τοπογραφία και τα ηφαιστειακά συντρίμμια συσσωρεύονται γύρω από την έκρηξη, σχηματίζοντας τελικά τις αντίστοιχες ηφαιστειακές δομές. Ηφαιστειακά αέρια, όπως π.χ. παράγωγα του ίδιου του θείου ή του διοξειδίου του άνθρακα, υπάρχουν επίσης και πρέπει να ληφθούν υπόψη λόγω των κινδύνων που αντιπροσωπεύουν, αν και περιορίζονται στον ίδιο χώρο με τα προηγούμενα προϊόντα.\nΗ διάρκεια της έκρηξης εξαρτάται από την ποσότητα του μάγματος που μπορεί να εκφορτιστεί προς τα έξω, η οποία καθορίζει την υπερπίεση που ασκείται από ο θάλαμος μάγματος και σταματά την έκρηξη όταν αποκαθίσταται υπερπίεση στο περιβάλλον του. Οι προηγούμενες εκρήξεις είναι παρόμοιες με τις τρέχουσες εκρήξεις, με διάρκεια που κυμαίνεται από μερικές εβδομάδες έως μερικούς μήνες.\nΠαραπληροφόρηση και φάρσες του ηφαιστείου Teneguía\nΕίναι σαφές ότι πολλά από αυτά τα γεγονότα απαιτούν γνώση μιας βασικής κουλτούρας για αυτό. Ο μεγάλος αριθμός ειδήσεων έχει δημιουργήσει ορισμένες φάρσες πληροφοριών που πρέπει να αρνηθούν. Ας δούμε ποια είναι τα κυριότερα:\nΔιάβρωση και υπερθέρμανση του πλανήτη: μερικοί πιστεύουν ότι η έκρηξη αυτού του ηφαιστείου έχει να κάνει με την υπερθέρμανση του πλανήτη. Η υπερθέρμανση του πλανήτη δεν έχει καμία σχέση με αυτή την έκρηξη. Προκαλείται από την ηφαιστειακή φύση του νησιού και την προέλευσή του. Είναι φυσιολογικό λόγω του γεωλογικού του πλαισίου.\nΠροκάλεσε τσουνάμι στη Βραζιλία: Αυτή είναι μια άλλη από τις φάρσες. Αυτή η έκρηξη δεν προκάλεσε κανένα είδος τσουνάμι.\nΤο Teide πρόκειται να ενεργοποιηθεί: Μια άλλη από τις φάρσες που κυκλοφορούν στα δίκτυα είναι ότι αυτό το ηφαίστειο πρόκειται να ενεργοποιήσει το όρος Teide. Δεν υπάρχει καμία απόδειξη για αυτό. Έχουν γίνει πρόσφατες εκλογές και το Mount Teide δεν έχει ξεσπάσει εξαιτίας αυτού. Και είναι ότι τα περισσότερα ηφαιστειακά συστήματα δεν συνδέονται μεταξύ τους.\nΗ λάβα δεν μπορεί να τελειώσει με σωλήνες: Αν και φαίνεται προφανές, εξακολουθούν να υπάρχουν άνθρωποι που πιστεύουν ότι οι πυροσβέστες μπορούν να σβήσουν τη λάβα με τους σωλήνες νερού τους.\nΗ ηφαιστειακή έκρηξη μπορεί να προβλεφθεί: Οι ηφαιστειακές εκρήξεις είναι πιο εύκολο να προβλεφθούν από έναν σεισμό. Και είναι ότι προειδοποιούν πάντα με μικρές τροποποιήσεις στο έδαφος ή με μερικούς μικρούς σεισμούς. Μπορούν επίσης να προειδοποιήσουν με αναθυμιάσεις και άλλα σήματα. Ακόμα κι έτσι, είναι δύσκολο να προσδιοριστεί μια ακριβής ημερομηνία και ώρα της επιλογής ενός ηφαιστείου.\nΔιακοπή της εναέριας κυκλοφορίας: είναι κάτι που ανησυχεί ο κόσμος. Ορισμένες εκρήξεις εκτοξεύουν ηφαιστειακή τέφρα αρκετά χιλιόμετρα στην ατμόσφαιρα, οδηγώντας συχνά στο κλείσιμο του εναέριου χώρου. Στην περίπτωση αυτών των εκλογών, δεν φαίνεται ότι θα προκαλέσει κάποιο κλείσιμο του εναέριου χώρου αφού η στήλη καπνού δεν είναι τόσο μεγάλη όσο σε άλλα ηφαίστεια.\nΕλπίζω ότι με αυτές τις πληροφορίες μπορείτε να μάθετε περισσότερα για το ηφαίστειο Teneguía, ποια είναι τα χαρακτηριστικά του και να διαψεύσετε μερικές από τις φάρσες που κυκλοφορούν στα κοινωνικά δίκτυα.\nΠλήρης διαδρομή προς το άρθρο: Μετεωρολογία δικτύου » Γεωλογία » Το ηφαίστειο Teneguía και η έκρηξη στη La Palma


QUIZ: ΠΟΙΟ ΕΙΔΟΣ ΑΣΚΗΣΗΣ ΤΑΙΡΙΑΖΕΙ ΣΤΗΝ ΠΡΟΣΩΠΙΚΟΤΗΤΑ ΣΟΥ; - Icon Fitness\nQUIZ: ΠΟΙΟ ΕΙΔΟΣ ΑΣΚΗΣΗΣ ΤΑΙΡΙΑΖΕΙ ΣΤΗΝ ΠΡΟΣΩΠΙΚΟΤΗΤΑ ΣΟΥ;\nΜε αυτό το quiz μπορείς να ανακαλύψεις ποιος τύπος άσκησης ταιριάζει περισσότερο στην προσωπικότητα και την ιδιοσυγκρασία σου!\nΑν η γυμναστική που κάνεις δεν σου τραβάει πλέον το ενδιαφέρον ή το βρίσκεις δύσκολο πλέον να παρακινηθείς, σκέψου ότι μπορεί να μην ταιριάζει το πρόγραμμα άσκησής σου στην προσωπικότητά σου. Το κόλπο είναι να βρεις ποια δραστηριότητα σου ταιριάζει, έτσι ώστε να έχεις τη διάθεση να την ακολουθείς. Όπως είπε και ο Mark Stables, personal trainer και ιδιοκτήτης του Benchmark Group (Καναδική εταιρία wellness coaching): «Είναι πολύ σημαντικό να καταφέρει κάποιος να ταιριάξει την άσκησή του με την προσωπικότητά του, γιατί αν κάνει πράγματα που δεν του αρέσουν δεν θα καταφέρει ποτέ να σημειώσει μεγάλη αλλαγή.»\nΚάνε το quiz για να δεις ποιο είδος άσκησης ταιριάζει στο lifestyle σου.\nΓια αρχή, σε κάθε ερώτηση επέλεξε την απάντηση που αντιστοιχεί περισσότερο στην προσωπικότητά σου. Σημείωσε το γράμμα που έχεις επιλέξει τις περισσότερες φορές και στη συνέχεια πήγαινε στα αποτελέσματα για να δεις την άσκηση που σου ταιριάζει (υπάρχει περίπτωση να ταιριάζεις και σε περισσότερες από μία κατηγορίες).\n1.Τι είναι πιο πιθανό να κάνεις ένα Σάββατο βράδυ;\nΑ) Μαζεύω φίλους στο σπίτι ή πάμε σε κάποιο καινούριο bar\nΒ) Χαλαρώνω με μερικά περιοδικά ή ένα χαλαρό μπάνιο\nΓ) Οργανώνω βραδιά με επιτραπέζια\nΔ) Πάω για τρέξιμο και προσπαθώ να σπάσω το ρεκόρ μου\n2.Ποιος είναι ο κύριος στόχος σου όταν γυμνάζεσαι;\nΑ)Το βλέπω σαν μία νέα δραστηριότητα. Σκέφτομαι πάντα τα οφέλη της άσκησης για την υγεία μου\nΒ) Να χαλαρώνω από το άγχος της ημέρας\nΓ) Να χάνω κιλά\nΔ) Να φτάνω τη φυσική μου κατάσταση στο καλύτερο δυνατό σημείο\n3. Στη δουλειά ή στους φίλους σου, τι φήμη έχεις;\nΑ) Κοινωνικός/ή και ενεργητικός/ή, έχω πάντα όρεξη ακόμα και αν έχω μπλέξει με ένα βαρετό project στη δουλειά\nΒ) Αυτός που οργανώνει τα πάντα μόνος του\nΓ) Αυτός που συνεργάζεται και βοηθάει τους άλλους\nΔ) Ανεξάρτητος/η. Αυτός που πάντα προσπαθεί και δίνει τον καλύτερό του εαυτό για να πετύχει\n4.Πώς θα περιέγραφες τη φιλοσοφία σου για τη φυσική κατάσταση;\nΑ) Ο χρόνος περνάει τόσο γρήγορα όταν κάνω κάτι που μου αρέσει. Είναι βαρετό να κάνω συνέχεια το ίδιο πράγμα\nΒ) Η πραγματική υγεία σημαίνει συνολική υγεία, του νου και του σώματος\nΓ) Δεν έχει σημασία αν θα χάσω ή θα κερδίσω, σημασία έχει να παίξω το παιχνίδι\nΔ) Αν δεν ιδρώσω και λίγο, δεν θα καταφέρω τίποτα\n5.Τι σε παρακινεί περισσότερο όταν γυμνάζεσαι;\nΑ) Η χαρά από τις ενδορφίνες που νιώθω μετά την άσκηση\nΒ) Η εσωτερική γαλήνη και δύναμη που νιώθω μετά την άσκηση\nΓ) Οι φίλοι μου. Είναι πάντα ωραίος λίγος φιλικός ανταγωνισμός\nΔ) Η εσωτερική κριτική που ασκώ στον εαυτό μου. Με κάνει να πετυχαίνω τους στόχους μου\n6.Αν η μέρα σου δεν ήταν καλή, τι κάνεις για να φτιάξεις το κέφι σου;\nΑ) Τρώω το αγαπημένο μου γλυκό ή κάνω shopping therapy\nΒ) Και τι έγινε που είχα μία άσχημη μέρα; Τόσα καλά συμβαίνουν στη ζωή μου\nΓ) Ακούω εμψυχωτικά λόγια από κάποιον φίλο\nΔ) Ξέρω ότι μπορώ να ξεπεράσω όλα τα εμπόδια αν απλά προσπαθήσω λίγο παραπάνω\nΕίσαι κοινωνικός/ή και καθόλου ανταγωνιστικός/ή και παρακινείσαι κυρίως από τη διασκέδαση που προσφέρουν κάποιες δραστηριότητες. Το τι προσφέρει η δραστηριότητα αυτή στην υγεία σου, είναι δευτερεύων παράγοντας. Η έλλειψη δέσμευσης στη δραστηριότητα που κάνεις είναι ο κυριότερος λόγος που είσαι λίγο αποστασιοποιημένος/η από τη φυσική σου κατάσταση, καθώς θεωρείς δύσκολο να συνεχίσεις μία δραστηριότητα όταν αυτή αρχίζει και γίνεται συνήθεια.\n“Exergames” όπως για παράδειγμα Wii Sports: Αυτά τα παιχνίδια τα οποία συνδυάζουν video games με άσκηση είναι διασκεδαστικά και πολύ εύκολα στην κατανόηση. Μερικά, όπως το boxing, μπορούν να σε κάνουν να κινείσαι αρκετά, έτσι ώστε να αυξήσεις τους παλμούς της καρδιάς σου.\nΧορό, από hip hop μέχρι salsa: Εκτός του ότι καις θερμίδες, αυτές οι δραστηριότητες σού επιτρέπουν να είσαι δημιουργικός/ή και να γυμνάζεις μύες, όπως οι κοιλιακοί και οι γλουτοί.\nΕίσαι ανεξάρτητος/η, καθόλου ανταγωνιστικός/ή και πιστεύεις ότι η φυσική κατάσταση είναι πολύ σημαντική όχι μόνο για τη σωματική, αλλά και για την πνευματική σου υγεία. Είσαι ισορροπημένος/η και θεωρείς το σώμα σου ναό. Προτιμάς να ασκείσαι σε ένα περιβάλλον όπου μπορείς να βελτιώσεις τη φυσική σου κατάσταση και δεν σε πειράζει αν έχεις άλλους γύρω σου ή όχι.\n• Yoga: Η πειθαρχία είναι το παν για να ισορροπήσεις το σώμα, το νου και την ψυχή σου. Η Yoga βοηθά στο τέντωμα των μυών, βελτιώνει τη στάση του σώματος και μειώνει το stress με τη βοήθεια των ειδικών τεχνικών αναπνοής.\n• Pilates: Οι ελεγχόμενες κινήσεις σε βοηθούν να αποκτήσεις δύναμη και σταθερότητα.\nΕίσαι κοινωνικός/ή αλλά και ανταγωνιστικός/ή, όχι όμως σε ακραίο βαθμό. Αντ’ αυτού, εκτιμάς τη συντροφικότητα και προτιμάς να γυμνάζεσαι μέσα σε μία ομάδα, με ένα φίλο ή με έναν Personal Tainer. Κάποιοι άνθρωποι θέλουν τη συντροφιά άλλων έτσι ώστε να τους παρακινούν, καθώς έχουν δυσκολία να πετύχουν τους στόχους τους χωρίς παρακίνηση.\n• Frisbee: Πολύ έντονη, ομαδική άσκηση, ταιριάζει στο πνεύμα του «ευ αγωνίζεσθαι». Το σπριντ δυναμώνει τα πόδια, ενώ καθώς ρίχνεις το Frisbee ασκείς και το πάνω μέρος του σώματός σου.\n• Boot camp: Αυτό το είδος ομαδικής άσκησης cardio, γυμνάζει όλο το σώμα και είναι κατάλληλο για μυϊκή ενδυνάμωση.\nΕίσαι ανεξάρτητος/η και πολύ αυστηρός/ή με τον εαυτό σου. Δεν έχεις πρόβλημα να ακολουθήσεις ένα πολύ εντατικό και σκληρό πρόγραμμα γυμναστικής. Είτε γυμνάζεσαι μόνο τα Σαββατοκύριακα, είτε αθλείσαι συστηματικά και με πρόγραμμα, είσαι πιθανότατα πολύ οργανωτικός/ή και τελειομανής με μεγάλες αντοχές και πνευματική πειθαρχία.\n• Ορειβασία: Οι γρήγορες κινήσεις απαιτούν δύναμη, αντοχή και ευκινησία, ασκείς όλο το σώμα, από τα χέρια μέχρι τα πόδια.\n• Προπόνηση για μαραθώνιο: Μία από τις πιο έντονες cardio ασκήσεις που μπορείς να δοκιμάσεις. Το τρέξιμο σε μεγάλες αποστάσεις γυμνάζει το κάτω μέρος του σώματος και κυρίως του μηρούς και τις γάμπες.


forum.atheia.gr • Προβολή θέματος - 1η μερα σχολειο - αγιασμος\n1η μερα σχολειο - αγιασμος\nΔημοσιεύτηκε: 04 Σεπ 2016 15:08\nΘέμα δημοσίευσης: 1η μερα σχολειο - αγιασμος\nΕγγραφή: 20 Απρ 2014 10:49\nΕκανα αναζητηση και δεν ειδα καποια τετοια συζητηση.\nΟ μεγαλος μου παει την επομενη βδομαδα στην πρωτη... Δεν θελω με τιποτα να παει να ακουσει τον τραγο αλλα δεν θελω και να του στερησω την χαρα της πρωτης μερας.\nΚαμια εμπειρια? Ιδεα?\nΔημοσιεύτηκε: 04 Σεπ 2016 17:00\nΘέμα δημοσίευσης: Re: 1η μερα σχολειο - αγιασμος\nΠροσωπικά έκανα πάντα το εξής:\nΦρόντιζα να πάμε μισή ώρα αργότερα από την υποτιθέμενη ώρα έναρξης. Έτσι ο αγιασμός είχε ήδη γίνει, φτάναμε στη φάση που ο παπάς τελείωνε την ομιλία του (γιατί συνήθως δεν αρκούνται να κάνουν την τελετή, μια που έχουν βήμα, κάνουν και κάνα κήρυγμα). Στεκόμασταν πίσω πίσω και περιμέναμε να τελειώσει, και μετά το παιδί πήγαινε με τους συμμαθητές του κι εμείς περιμέναμε κάτω μέχρι να κατέβει με τα βιβλία.\nΕιδικά στην πρώτη, τώρα, μπορεί να θες να είσαι από την αρχή για να γνωριστεί με τα άλλα παιδιά από πιο πριν. Προσωπικά δεν το θεωρώ απαραίτητο - θα γνωριστεί μετά, εμείς έτσι το κάναμε και όλα μια χαρά. Και στις επόμενες τάξεις όμως μπορεί το ίδιο το παιδί να θέλει να πάει από νωρίς. Η δική μου π.χ. πέρσι ήθελε, επειδή άλλαξε σχολείο, και ήθελε να είναι από την πρώτη στιγμή στα δρώμενα. Στην περίπτωση αυτή το παίρνεις απόφαση.\nΑλλά σε πρώτη φάση θα σου έλεγα να δοκιμάσεις το σύστημα "μισή ώρα αργότερα και καθόμαστε πίσω πίσω".\nΠαρεμπιπτόντως, καλό θα ήταν αν τυχόν δεν είναι εξοικειωμένο με τη φάση της ομαδικής προσευχής που κάνουν, να του πεις τι ακριβώς γίνεται: ότι ένα παιδί, όποιο θέλει και αν θέλει, λέει μια προσευχή, και τα άλλα παιδιά κάνουν ησυχία και περιμένουν να τελειώσει. Φρόντισε να του εξηγήσεις ότι ΔΕΝ είναι υποχρεωμένο αυτό να πει ποτέ προσευχή αν δεν θέλει αλλά ότι μπορεί να την πει ΑΝ θέλει, καθώς και ότι δεν είναι υποχρεωμένο να κάνει τον σταυρό του όπως κάνουν οι περισσότεροι. πες του ότι ακόμη κι αν του πει κάποιος δάσκαλος να το κάνει, μπορεί να αρνηθεί και να πει "ο μπαμπάς μου / η μαμά μου μου είπαν ότι αν δεν θέλω δεν χρειάζεται να το κάνω".\nΚαι για τον αγιασμό μπορείς να του εξηγήσεις ένα δυο πράγματα, ας πούμε ότι πηγαίνει ένας παπάς και ψέλνει και λέει λίγα λόγια για τους Χριστιανούς, επειδή οι περισσότεροι είναι Χριστιανοί, και όσο ψέλνει και μιλάει εμείς περιμένουμε ήσυχα να τελειώσει. Κάτι απλό, να ξέρει τι να περιμένει. Και ότι μετά θα ανέβουν στις τάξεις και θα τους δώσουν βιβλία και θα γνωριστεί με τους συμμαθητές του.\nΔημοσιεύτηκε: 05 Σεπ 2016 21:12\nΣε ευχαριστώ!!! Παρα πολυ κατανοητα!\nΣημερα το πρωι ημουν στην περιοχη του σχολειου του και μπηκα να ρωτησω... Μου λεει ενας δασκαλος πως 9:30 αρχιζει ο αγιασμος. Ε δεν κρατηθηκα... Λεω τι ωρα τελειωνει για να ερθουμε για σχολειο???\nΜε κοιταξε καπως αλλα μου πε ενα μισαωρο κραταει η λειτουργια!


Ριλάξ: Εκεί που το μωρό σου απολαμβάνει στιγμές χαλάρωσης και παιχνιδιού\nΛίγους μήνες προτού έρθει το μωρό σου στον κόσμο, εσύ είχες ήδη φροντίσει να προμηθευτείς τον απαραίτητο βρεφικό εξοπλισμό, που θα χρειαστείς για τον ερχομό του. Μπορεί να ξόδεψες αρκετές ώρες μέχρι να αποφασίσεις με ποια απόχρωση θα έβαφες το πρώτο του δωμάτιο, να έψαξες σε πολλά καταστήματα μέχρι να βρεις την ιδανική κούνια, τα πιο όμορφα κλινοσκεπάσματα, ένα βολικό καροτσάκι, ένα ευρύχωρο πορτ-μπεμπέ και μία συρταριέρα με μεγάλη χωρητικότητα, ωστόσο, πόσο σίγουρη είσαι ότι δεν ξέχασες κάτι;\nΕίναι αλήθεια πως ο ερχομός του μωρού στο σπίτι, είναι ένα γεγονός που απαιτεί προετοιμασία και οργάνωση. Παρόλα αυτά, υπάρχει μία συγκεκριμένη προσθήκη, η οποία δεν πρέπει να λείπει από τη λίστα μιας νέας μανούλας, μία προσθήκη που αξίζει μία θέση στην καθημερινότητα κάθε μωρού. Ο λόγος, φυσικά, για το ριλάξ, το αναπαυτικό κάθισμα που θα προσφέρει στο μωρό σου ατελείωτες στιγμές χαλάρωσης και παιχνιδιού. Αν αναρωτιέσαι, λοιπόν, για ποιον λόγο το ριλάξ δεν πρέπει να λείπει από την καθημερινότητα του μωρού σου, παρακάτω θα βρεις τις απαντήσεις που θα λύσουν κάθε σου απορία.\nΓιατί το ριλάξ θεωρείται ένα αναπόσπαστο κομμάτι του βρεφικού εξοπλισμού;\nΑν μπορούσαμε να παρομοιάσουμε με κάτι το ριλάξ, θα λέγαμε πως είναι ο πιο άνετος «θρόνος» για το μικρό σου! Πρόκειται για ένα αναπαυτικό κάθισμα, το οποίο λικνίζεται ρυθμικά και κατά κάποιον τρόπο, μιμείται τις κινήσεις που κάνεις, όταν νανουρίζεις το μωρό στην αγκαλιά σου. Τα ριλάξ είναι ειδικά σχεδιασμένα, ώστε να χρησιμοποιούνται κατά τον πρώτο χρόνο της ζωής ενός μωρού. Όπως και να έχει, όσο πιο νωρίς τοποθετήσεις το μωρό σου στο ριλάξ, τόσο πιο πιθανό είναι να το συνηθίσει και να το αγαπήσει. Σκοπός του ριλάξ είναι να σε ξεκουράζει και να σε διευκολύνει, όλες εκείνες τις φορές που δεν έχεις τη δυνατότητα να κρατήσεις αγκαλιά το μωρό σου, καθώς και να προσφέρει στο μικρό σου την άνεση και τη χαλάρωση που χρειάζεται, για να ανακουφίζεται από τους κολικούς, να ηρεμεί από το έντονο κλάμα ή να κοιμάται πιο εύκολα.\nΠώς θα επιλέξεις το κατάλληλο μοντέλο ριλάξ για το μωράκι σου;\nΜε μία αναζήτηση στο διαδίκτυο μπορείς να ανακαλύψεις χιλιάδες διαφορετικά μοντέλα ριλάξ. Το ζήτημα είναι, βέβαια, ποιο είναι το ιδανικό μοντέλο για το μωράκι σου; Πριν επιλέξεις το ριλάξ που θα συντροφεύει καθημερινά το μωρό σου, είναι απαραίτητο να ελέγξεις ότι το μοντέλο που σκοπεύεις να αγοράσεις, πληροί όλες τις απαιτούμενες προδιαγραφές για να θεωρείται ασφαλές και πως ενδείκνυται για την ηλικία και τα κιλά του μωρού σου. Από εκεί και πέρα, μπορείς να επιλέξεις ένα απλό ή ένα ηλεκτρικό ριλάξ, το οποίο θα παράγει μελωδίες και ρυθμικές δονήσεις που θα χαλαρώνουν το μωρό, κάποιο μοντέλο που διαθέτει αποσπώμενο μομπιλέ με κρεμαστά παιχνίδια ή δίσκο φαγητού, μία κούνια ριλάξ με κουνουπιέρα ή σκίαστρο. Όπως και να έχει, για να είσαι σίγουρη πως το μωράκι σου θα απολαμβάνει τον χρόνο που περνάει στο ριλάξ του, μπορείς να του φορέσεις τις δερματολογικά ελεγμένες και υποαλλεργικές πάνες-βρακάκι Pampers® Pants™, οι οποίες διαθέτουν διπλά προστατευτικά, έξτρα απορροφητικό πυρήνα που απορροφά την υγρασία στη στιγμή, καθώς και περιμετρική εφαρμογή 360°, η οποία προσφέρει στο μωρό σου απόλυτη προστασία από τις διαρροές κατά τη διάρκεια της νύχτας. Μάλιστα, τα Pampers® Pants™ σου δίνουν τη δυνατότητα να αλλάξεις εύκολα και γρήγορα το μωρό σου, αρκεί να σκίσεις τα πλαϊνά της πάνας.\nΠόσες ώρες μπορείς να αφήσεις το μωράκι σου στο ριλάξ;\nΌσο βολικό ή απολαυστικό και αν είναι το ριλάξ για το μωρό σου, δεν μπορεί να αντικαταστήσει την κούνια του, καθώς τον πρώτο καιρό είναι απαραίτητο το μικρό σου να κοιμάται σε μία επίπεδη επιφάνεια. Μάλιστα, όπως έχει επισημάνει και η Αμερικανική Ακαδημία Παιδιατρικής (AAP), είναι επικίνδυνο να αφήνεις το μωρό να κοιμάται στο ριλάξ, καθώς υπάρχει μεγάλη πιθανότητα να μετακινηθεί και να τραυματιστεί ενώ κοιμάται. Όσο για τις ώρες που μπορείς να αφήνεις το μωρό στο ριλάξ, μία ώρα την ημέρα χωρισμένη σε δύο μισάωρα, είναι ο ιδανικός χρόνος, για να μην περιοριστεί η κινητική ανάπτυξη του μωρού σου. Σε κάθε περίπτωση, το ριλάξ μπορεί να τοποθετηθεί μόνο στο πάτωμα και όχι πάνω σε κάποιο έπιπλο, πάντα υπό επίβλεψή, όσο θα χαλαρώνει εκεί το μωράκι σου.\nΤι θα έλεγες, λοιπόν, να χάριζες στο μωρό σου ένα ριλάξ, για να απολαμβάνει ακόμη περισσότερο τις ώρες που δεν μπορείς να το έχεις στην αγκαλιά σου; Να είσαι σίγουρη πως επιλέγοντας ένα σύγχρονο μοντέλο ριλάξ, το οποίο θα διαθέτει μομπιλέ ή κάποιο άλλο βρεφικό παιχνίδι, το μωράκι σου δεν θα θέλει να εγκαταλείψει την άνεση που θα του προσφέρει!


Ομολογία: Φωτογραφίες Φρίκης! Οι αμετανόητοι αιρετικοί Καρδινάλιοι, κατέκλυσαν ως λύκοι τον Ι. Ορθόδοξο Ναό και οι "ορθόδοξοι" παναιρετικοί Οικουμενιστές τους δίνουν αντίδωρο με τις ευλογίες του Βαρθολομαίου!\nΑνώνυμος 6 Ιανουαρίου 2016 - 7:58 π.μ.\nΑπίστευτη πρόκληση του ιστολογίου "Αναστάσιος"!


H Ελένη Ψυχούλη προτείνει ελληνικό πρωινό\nΔημοσιεύτηκε Πεμ 15/09/2011.\nH Ελένη Ψυχούλη στρώνει τραπέζι ελληνικά, ετοιμάζει πρωινό με παραδοσιακές συνταγές δίνοντας ένα σύγχρονο, γρήγορο twist! Μείωσε το χρόνο αλλά αύξησε τη γεύση παίζοντας με τους κανόνες.\nΓρήγορο ρυζόγαλο με καρύδια, κανέλα και μέλι\n1/2 φλ. του καφέ ρύζι καρολίνα\nτριμμένα καρύδια και κανέλα για το σερβίρισμα\nΣε ένα μπρίκι βάζουμε το ρύζι με 3,5 φλ. του καφέ νερό και μια πρέζα αλάτι να βράσουν σε μέτρια φωτιά μέχρι να μαλακώσει το ρύζι, σε 10 περίπου λεπτά, και να απορροφήσει το νερό του. Σε μισό φλ. κρύο γάλα διαλύουμε το κορν φλάουρ. Σε ένα αντικολλητικό κατσαρόλι βράζουμε το υπόλοιπο γάλα με το μέλι, τη βανίλια και το ξύσμα του λεμονιού. Μόλις πάρει βράση ρίχνουμε το ρύζι-αν του έχει απομείνει λίγο νεράκι δεν πειράζει-και το γάλα με το κορν-φλάουρ. Ανακατεύουμε συνεχώς μέχρι να αρχίσει να πήζει. Προσοχή, όμως. Δεν το αφήνουμε να σφίξει πολύ. Μόλις αρχίσει να πήζει, το κατεβάζουμε από τη φωτιά και το μοιράζουμε σε μπολ. Το σερβίρουμε με την κανέλα και τα τριμμένα καρύδια.\n*Το χειμώνα τρώγεται καλύτερα ζεστό. Το καλοκαίρι είναι καταπληκτικό κρύο από το ψυγείο, που σημαίνει ότι μπορούμε να το φτιάξουμε και από την προηγούμενη. Αντί για ομελέτα\n3 φέτες ψωμί που μας περίσσεψε από την προηγούμενη\n½ κ.γ. μείγμα μπαχαρικών για κρέας ή κοτόπουλο\nΚόβουμε το ψωμάκι σε μπουκίτσες. Ζεσταίνουμε καλά ένα αντικολλητικό τηγάνι και σε μέτρια φωτιά ροδίζουμε τα ψωμάκια, ανακατεύοντας συχνά, για να πάρουν ομοιόμορφα χρώμα από όλες τις πλευρές. Μόλις φρυγανιστούν, ρίχνουμε το ελαιόλαδο, το μείγμα και τη ρίγανη ή το θυμάρι. Στο μεταξύ, σε ένα μπολ έχουμε χτυπήσει τα αβγά όπως για την ομελέτα. Τα ρίχνουμε στο τηγάνι μαζί με τη γραβιέρα. Με απαλές κινήσεις δημιουργούμε τρύπες για να ψηθεί το αβγό αλλά να μας βγει μελάτο. Λιγότερο από 1 λεπτό είναι αρκετό.. Αν το παραψήσουμε θα χάσει όλη του τη βελούδινη υφή. Πασπαλίζουμε με φρεσκοτριμμένο πιπέρι και σερβίρουμε.\n*Mια απαλή, βουτυράτη γραβιέρα σαν την κρητικιά ταιριάζει καλύτερα. Βέβαια, μπορούμε να βάλουμε κι οποιοδήποτε άλλο κίτρινο τυρί μας περισεύει στο ψυγείο. Το κασέρι, που λιώνει μαστιχωτά, του ταιριάζει απόλυτα.\n*Για πιο πικάντικο αποτέλεσμα μπορούμε να προσθέσουμε και λίγη πάπρικα ή μπούκοβο.\nΓιαούρτι με άρωμα Ελλάδας\n4 στραγγιστά γιαούρτια\n6 κουλουράκια χοντροσπασμένα\n4 κ.σ. γλυκό κουταλιού τριαντάφυλλο\nΑνακατεύουμε καλά το γιαούρτι με τη σουμάδα. Βάζουμε τα κουλουράκια σε μια πλαστική σακούλα για τρόφιμα και με ένα γεμάτο μπουκάλι τα τρίβουμε για να σπάσουν. Σε ένα μπολ εναλλάσουμε στρώσεις από γιαούρτι και κουλουράκια. Στην κορυφή, απλώνουμε το γλυκό κουταλιού.\n*Αντί για σουμάδα, μπορούμε να αρωματίσουμε το γιαούρτι με σιρόπι από γλυκό βύσινο, οποιοδήποτε σιρόπι από γλυκό κουταλιού ή, για πιο άγλυκο αποτέλεσμα, με λίγη σκόνη μαστίχα. *Ταιριάζει ωραία και το αγελαδινό γιαούρτι, που κάνει πιο έντονη την αντίθεση σε ξινό και γλυκό.\n*Το γλυκό τριαντάφυλλο βοηθάει πολύ στη λειτουργία του εντέρου, και το πρωινό είναι η ιδανική στιγμή για να το καταναλώσουμε.


“Άστεγοι” αστυνομικοί στη Μύκονο – Ζητούν να φύγουν από το νησί γιατί αδυνατούν να πληρώσουν το νοίκι! – ΠΡΩΤΗ ΕΚΔΟΣΗ ΔΩΔΕΚΑΝΗΣΟΥ\nHome\tBreaking news\t“Άστεγοι” αστυνομικοί στη Μύκονο – Ζητούν να φύγουν από το νησί γιατί αδυνατούν να πληρώσουν το νοίκι!\n“Άστεγοι” αστυνομικοί στη Μύκονο – Ζητούν να φύγουν από το νησί γιατί αδυνατούν να πληρώσουν το νοίκι!\nby newsroom 04/06/2022\nΗ διαμονή των αστυνομικών που αποσπώνται στην Υποδιεύθυνση Αστυνομίας Μυκόνου για την ενίσχυση της αστυνόμευση στο νησί τους θερινούς μήνες, βρίσκεται στον «αέρα» όπως καταγγέλλει η η Πανελλήνια Ομοσπονδία Αστυνομικών Υπαλλήλων.\nΌπως αναφέρουν φέτος ο δήμος δεν θα τους παράσχει δωρεάν στέγη, και είναι αδύνατον να πληρώσουν από την τσέπη τους για διαμονή κάπου αλλού και εξαιτίας των πολύ υψηλών τιμών. Ο δήμος από τη μεριά του κάνει λόγο για ανυπόστατες καταγγελίες.\nΦωτιά στη Βούλα: Έρχονται ενισχύσεις από Στερεά Ελλάδα και Πελοπόννησο\nΗ ντροπή η ίδια ντράπηκε από την συνεχής κακοποίηση στα Γαϊδουράκια στην Κάλαθο


Η διαδρομή τελειώνει για την τουρκική οικονομία – GorgaNews\nΗ αναπόφευκτη δημοσιονομική καταστροφή μονοπωλεί την καθημερινότητα: Ο πληθωρισμός ξεπέρασε το 20%. Η τουρκική λίρα έχασε περισσότερο από 50% ης αξίας της από τον Ιανουάριο μέχρι σήμερα και η πτώση συνεχίζεται. Σχεδόν όλες οι τιμές αυξήθηκαν τουλάχιστον 15% μέσα σε δεκαπέντε μέρες. Το Υπουργείο Οικονομικών δεν μπορεί πλέον να βρει ζεστό χρήμα για να αποπληρώσει τα χρέη του. Οι διεθνείς οίκοι αξιολόγησης τοποθετούν την Τουρκία, τις τράπεζές της και τις μεγάλες επιχειρήσεις της στο τέλος της λίστας τους.\nΠαρά τα ανησυχητικά στοιχεία, το Παλάτι του Ερντογάν φαίνεται να διατηρεί την ψυχραιμία του. Οι οικονομικές πολιτικές, που εφαρμόζονταν από το 2006 βασισμένες στις χρηματικές απολαβές από τις χώρες του Κόλπου, και στραμμένες σχεδόν αποκλειστικά στον κατασκευαστικό τομέα αποκλείοντας έτσι τη βιομηχανική παραγωγή και επομένως τις νέες επενδύσεις που θα μείωναν την ανεργία, είναι κατά τους ειδικούς η κύρια αιτία για την κρίση αυτή.\nΟ Ερντογάν τους απορρίπτει επιμένοντας ότι «οι σατανικές ξένες δυνάμεις» με επικεφαλής τις ΗΠΑ ξεκίνησαν «τον οικονομικό πόλεμο ενάντια στην Τουρκία». Ο ίδιος, που είναι στην εξουσία από το 2002, δεν θέλει με τίποτα να αναλάβει την ευθύνη για αυτή την αποτυχία. Τα κυβερνητικά ΜΜΕ υποστηρίζουν ότι «το αμερικανικό δολάριο είναι ένα νόμισμα. Συνεπώς δεν μπορούμε να το εμπιστευόμαστε». (Πρόκειται για δήλωση του υπουργού Οικονομικών, που είναι γιος του Ερντογάν). Ο Πρόεδρος μέσα στην οικονομική μάχη αυτή δήλωσε: «Όπως αυτοί έχουν το δολάριό τους, έτσι και εμείς έχουμε τον Αλλάχ με το μέρος μας!» Σπουδαία μυστικιστική συνεισφορά στην θεωρία της οικονομικής ανάπτυξης.\nΟ υιός Ερντογάν κάνει εβδομαδιαία ταξίδια στο Λονδίνο για να πείσει τους μεγάλους κεφαλαιούχους να επενδύσουν αλλά γυρνά πάντα με άδειες τσέπες. Αυτό επειδή ο οικονομικός κόσμος απαιτεί την αυτονομία της Κεντρικής Τράπεζας, να μην επεμβαίνει η πολιτική εξουσία στην οικονομία, η οποία θα πρέπει να γίνει παραγωγική, και τέλος μια δημοκρατία που να πορεύεται στην ελεύθερη αγορά. Όμως όλα αυτά είναι αδύνατο να πραγματοποιηθούν από το Παλάτι του Ερντογάν. Ο Πρόεδρος αρνείται να ζητήσει την βοήθεια του ΔΝΤ όπως και την παρέμβαση στα επιτόκια.\nΗ οικονομία δεν είναι, όμως, ο μόνος τομέας εκτός λειτουργίας. Η διπλωματία την μιμείται. Ιδίως στην περίπτωση της Συρίας. Ο Ερντογάν θέλει να γίνει ο κυρίαρχος του σουνίτικου κόσμου, να κατακτήσει όλη τη βόρεια Συρία, ώστε να απαλλαχθεί από τους Κούρδους και να μπορεί να αντιμιλά στην Ουάσιγκτον, τη Μόσχα και την Τεχεράνη. Η ασυνεπής διπλωματία της Άγκυρας, που αλλάζει κάθε εβδομάδα, ήταν περισσότερο φιλοϊρανική και φιλορωσική, γιατί η Ουάσιγκτον υποστηρίζει τους Κούρδους στα βόρεια της Συρίας. Ωστόσο, μετά την επιχείρηση των δυνάμεων του Άσαντ κατά του Ιντλίμπ, την οποία υποστήριξαν η Μόσχα και η Τεχεράνη, τα ΜΜΕ του Ερντογάν μιλάνε για τα ανθρώπινα δικαιώματα που παραβιάζονται από τη ρωσική αεροπορία, για τους ανυπεράσπιστους πολίτες, για τις σφαγές των αθώων, κλπ.\nΟι τζιχαντιστές που είχαν καταλάβει το Ιντλίμπ στηρίζονταν και στηρίζονται στρατιωτικά και πολιτικά από τον Ερντογάν. Ο τελευταίος ήθελε να τους χρησιμοποιήσει κατά του Άσαντ, αλλά και κατά των Κούρδων της Συρίας. Οι Κούρδοι από την πλευρά τους έχουν αρχίσει τις συνομιλίες με τη Δαμασκό για το μέλλον της Συρίας, το νέο σύνταγμα, αν όχι και για τη συμμετοχή των κουρδικών ενόπλων δυνάμεων στην επιχείρηση ανακατάληψης του Ιντλίμπ.\nΗ Άγκυρα είναι σε σύγκρουση με την Ουάσιγκτον, σε διαφωνία με τη Μόσχα και δεν έχει πλέον συμμάχους στην περιοχή εκτός το Κατάρ, το οποίο είναι απομονωμένο από τον υπόλοιπο αραβικό κόσμο. Και επιμένει η κυβερνητική προπαγάνδα να μιλά μάχη κατά της τρομοκρατίας στη Συρία;\nΑυτό που είναι ακόμη χειρότερο, είναι πως το Παλάτι του Ερντογάν γιόρτασε πλουσιοπάροχα την 30η Αυγούστου, την Εορτή της Νίκης (ο Μουσταφά Κεμάλ είχε κερδίσει μια σημαντική μάχη το 1922 [Σ.τ.Μ.: Καταστροφή της Σμύρνης]). Το μενού της δεξίωσης περιείχε υπερτροφές, αλόε βέρα, εξωτικά, εισαγόμενα, και πολύ ακριβά φρούτα, όλα άγνωστα στο ευρύ κοινό. Την ίδια στιγμή η θανατηφόρα ασθένεια του Άνθρακα έχει ανιχνευθεί σε αρκετές πόλεις της χώρας από τα ζώα που εισάγονται από τη Βραζιλία. Οι κτηνίατροι διευκρινίζουν ότι τα ζώα αυτά δεν ελέγχθηκαν λόγω έλλειψης πόρων.\n«Παρακολουθώντας το κρατικό κανάλι TRT νομίζεις ότι είσαι στην Σουηδία. Διαβάζοντας τις εφημερίδες του Ερντογάν νομίζεις ότι είσαι στη Νορβηγία. Αλλά όταν περπατάς στον δρόμο καταλαβαίνεις πολύ καλά ότι είσαι στη Συρία», σημείωσε ειρωνικά ένας αρθρογράφος. Όμως ένα γεγονός είναι ακόμη πιο ενδεικτικό: Οι τζιχαντιστές της Συρίας που στηρίζονται από την Άγκυρα ζητούν πλέον να πληρώνονται σε συριακή λίρα και όχι σε τουρκική. «Ο μισθός μας σε τουρκική λίρα χάνει τη μισή του αξία μέσα σε δυο εβδομάδες», λένε οι ίδιοι.\nΟ Τζορτζ Παπαδόπουλος «αποκαλύπτεται» στον… Τζορτζ Στεφανόπουλο – video


Gossipcopy: Ιουλίου 2012\nΚατάμεστο και αυτό το τριήμερο Παρασκευή-Σάββατο και Κυριακή το «Fantasia» με τον Νίκο Βέρτη να κρατάει δυνατά τα ηνία της νυχτερινής διασκέδασης! Ανάμεσα στους φίλους και θαυμαστές του και πολλοί επώνυμοι από την show biz που επέλεξαν τον Νίκο Βέρτη για να διασκεδάσουν.\nH Νατάσα Θεοδωρίδου χάρισε μοναδικές στιγμές στο κοινό του «Fantasia» όταν ανέβηκε στη σκηνή και τραγούδησε αγαπημένα της τραγούδια ενώ ο Νίκος Βέρτης την συνόδευε παίζοντας μπουζούκι. Το κέφι της βραδιάς όπως ήταν αναμενόμενο κορυφώθηκε στα ύψη, ξεσηκώνοντας τον κόσμο που δεν σταμάτησε να τραγουδάει και να χορεύει μέχρι το πρωί.\nΟ Μάρκος Σεφερλής ανέβηκε με τη σειρά του στη σκηνή και με το αστείρευτο χιούμορ του διασκέδασε το κοινό. Όπως ήταν αναμενόμενο το κοινό καταχειροκροτούσε ενθουσιασμένο την απολαυστική χιουμοριστική σάτιρά του.\nΟ Τάκης Ζαχαράτος ήταν ακόμα μια έκπληξη όταν τον κάλεσε ο Νίκος Βέρτης να τραγουδήσει στη σκηνή και εκείνος αποδέχτηκε την πρόσκληση εκπλήσσοντας το κοινό ευχάριστα τραγουδώντας ως Στέλιο Καζαντζίδη το «Υπάρχω» και ως Άντζελα Δημητρίου το «Ποια θυσία». Ο κόσμος τον αποθέωσε με πολλά λουλούδια και χειροκροτήματα με τη διασκέδαση να χτυπάει «κόκκινο»!\nΣτο «Fantasia» διασκέδασαν επίσης ο Τραϊανός Δέλλας με τη Γωγώ Μαστροκώστα και την παρέα τους αλλά και η Γωγώ Αυγερινοπούλου παρέα με τον Γιάννη Σπαλιάρα και το Νίκο Αναδιώτη.\nΟ Νίκος Βέρτης αποχαιρετάει το επόμενο τριήμερο 27-28-29 Ιουλίου το κοινό της Αθήνας ανανεώνοντας το ραντεβού του στο «Fantasia» για τέλος Σεπτεμβρίου. Το κοινό της Θεσσαλονίκης θα απολαύσει το Νίκο Βέρτη στις 16 Αυγούστου στο «Orama» και για λίγες παραστάσεις.


Backstory: Τα περίεργα των δηλώσεων - Πόσο κοστίζει η βασίλισσα στο σκάκι; | Insider\nΤα περίεργα των δηλώσεων - Πόσο κοστίζει η βασίλισσα στο σκάκι;\n24-08-2021 | 07:30\nΜου κάνει εντύπωση το εξής. Δεν αντιλαμβάνονται οι ιθύνοντες ότι λόγω της φύσης του internet, όπου οι παίχτες έχουν την επιλογή να παίζουν σε παρόχους από άλλες χώρας, θα μπορούν να παίζουν χωρίς περιορισμούς και χωρίς να πληρώνουν τον φόρο κερδών; Το λέω σε σχέση με τους νέους περιορισμούς στο online casino… Επιπρόσθετα το κράτος θα χάσει και τον ειδικό φόρο παιγνίων από τους αδειοδοτημένους παρόχους... Ανεξήγητα πράγματα...\nΤο Ελληνικό Δημόσιο αγγίζει την ευτυχία! 'Η περίπου. Αλλιώς δεν εξηγείται γιατί δεν έχει μεταβάλει τις ημερομηνίες στις οποίες ισχύει η έκπτωση 3% για την εφάπαξ πληρωμή φόρων η οποία έχει προσδιοριστεί για τις 27.08.21 την ίδια στιγμή που οι δηλώσεις υποβάλλονται μέχρι 10.09.21. Γιατί δηλαδή δεν μπορεί κάποιος να υποβάλει τη δήλωση μέχρι 10 Σεπτεμβρίου και να πληρώσει την ίδια στιγμή και να έχει την έκπτωση. Πολλώ δε μάλλον που η έκπτωση δεν ταυτίζεται με το τέλος του μήνα που θα έχουν γίνει οι πληρωμές...\nΤο σύμφωνο σταθερότητας απασχολεί εντονότατα το Ελληνικό Δημόσιο καθώς η αναπροσαρμογή του είναι αυτή που θα διαμορφώσει συνθήκες να αντιμετωπιστούν τα δυσθεώρητα ελλείμματα. Εκτιμάται πως εδώ θα υπάρξουν αλλαγές και μάλιστα σημαντικές οι οποίες αφορούν και άλλες χώρες του Ευρωπαϊκού Νότου.\nΑληθεύει πως το Ελληνικό Χρηματιστήριο ακύρωσε για πρώτη φορά το road show του Λονδίνου; Οι συνθήκες της πανδημίας καθιστούν ατροφικό το ενδιαφέρον.\nΓενικότερα διαδικτυακά το ενδιαφέρον έχει αρχίσει να μειώνεται και αυτό φέρνει προβληματισμό για συνέδρια και εκθέσεις στο σύνολό τους. Το road show είχε προγραμματιστεί για Οκτώβριο αλλά τελικώς θα αναζητηθούν άλλες ημερομηνίες.\nΌπως σας είπα οι Μπακοκαημενάκηδες αναδεικνύονται σε σκληρά καρύδια. Και αγοράζουν δυνατά όπως και η πλευρά των Ολλανδών. Πως θα μπορούσε να είναι διαφορετικά όταν επιδίωξη και των δύο πλευρών αποτελούν τα γερά μερίσματα της Αττικής Οδού. Τα δύο μεγέθη βέβαια δε συγκρίνονται όμως στο σκάκι υπάρχει η έκφραση θα μου φας τη βασίλισσα αλλά στο τετράγωνο και στο χρόνο που θέλω εγώ.\nΗ πλευρά που θα νικήσει θα αναγκαστεί να πληρώσει πιο πολλά απ' όσα είχε υπολογίσει.\nΑλλά δεν είναι να χάνεις επεισόδια στον Ελλάκτωρα. Όποιος ας πούμε έλειψε για λίγο το καλοκαίρι διαφορετική κατάσταση από εκείνη που άφησε βρίσκει. Όταν έφυγε ήταν μια ισχυρή εταιρεία που ετοιμάζονταν να κάνει αύξηση κεφαλαίου αλλά ένας από τους δύο μεγάλους μετόχους, οι εφοπλιστές Μπάκος και Καϋμενάκης, λέγαμε ότι δεν είχαν χρήματα να συμμετέχουν. Κανένα πρόβλημα γιατί ο άλλος μεγάλος μέτοχος, η ολλανδική Reggeborgh, θα κάλυπτε τα αδιάθετα.\nΤώρα όμως, όπως προαναφέραμε παραπάνω, έχει δουλειά μπροστά η υπόθεση…Αντιλαμβάνομαι πάντως ότι ο ολλανδός μενίερ, όπως λένε το μίστερ στα ολλανδικά, μάλλον θα χρεώσει την κατάλληλη στιγμή όπου θεωρήσει ότι υπάρχουν ευθύνες, ότι -και αν- του κοστίσει περισσότερο...\nΕίχαμε πει για τα ομόλογα και τα δάνεια με ρήτρα αειφορίας. Ε, η Alpha Bank έσπευσε για ένα ομολογιακό στη ΔΕΗ με πράσινο αποτύπωμα.\nΑλλαγές με τον κώδικα πολιτικής δικονομίας σε ό,τι αφορά τους πλειστηριασμούς που δυσκολεύουν όπως όλα δείχνουν οι ανακοπές.


adidas Essentials Linear Pants - Μαύρο | adidas Ελλάδα\n€ 13.98€ 27.95\nΤο μοντέλο είναι 150 εκ. και φοράει μέγεθος 152. Περίμετρος στήθους 59 εκ. και περίμετρος μέσης 54 εκ..\nΠαρήγγειλε τουλάχιστον 1 νούμερο μικρότερο από το μέγεθός σου.\nΠαντελόνι από French terry για άνεση μετά την προπόνηση.\nΑθλητικό στυλ κι εκτός προπόνησης. Αυτό το παιδικό παντελόνι έχει λογότυπο σε διαφορετικό χρώμα στο μπατζάκι για αθλητικό look. Τα στενά μπατζάκια χαρίζουν κομψή εφαρμογή. Είναι κατασκευασμένο από μαλακό French terry για άνεση.\nΠλύντε από την ανάποδη\nΣτενά μπατζάκια με ελαστικό τελείωμα\n70% βαμβάκι / 30% French terry ανακυκλωμένου πολυεστέρα\nΠλαϊνές ενσωματωμένες τσέπες. Ελαστική μέση με κορδόνι\nΚωδικός προϊόντος: DV1806\nΑγόρια • Athletics


Ο Τσαρλς Μπουκόφσκι για τον ωμό ρεαλισμό του έρωτα - Thessaloniki Arts and Culture\nΗ θέση της μάνας\nΟ Τσαρλς Μπουκόφσκι για τον ωμό ρεαλισμό του έρωτα\nΟ Χένρι Τσάρλς Μπουκόφσκι σε καμία περίπτωση δεν είναι ο συνηθισμένος Αμερικανός γραφιάς, που διδάσκει το ρομαντισμό στον έρωτα, μέσα από τα κείμενα και τα βιβλία του. Ο Μπουκόφσκι έγραψε ποίηση και λογοτεχνία και μίλησε μέσα από αυτά για τη μοναξιά, το περιθώριο και την … ωμότητα του έρωτα. Οι γυναίκες ήταν η μεγάλη αγάπη του Μπουκόφσκι και πηγή έμπνευσής του για πολλά γραπτά του. Μπορεί οι περιγραφές του να σοκάρουν, αλλά είναι ιδιαίτερα παραστατικές και ρεαλιστικές. Γεννημένος σαν σήμερα, στις 16 Αυγούστου του 1920, μέσα από αυτό το μικρό αφιέρωμα, μας δείχνει με μερικά αποσπάσματα από τα πιο αγαπητά βιβλία του, την απλότητα, την ένταση και καμιά φορά τη βαναυσότητα που υπάρχουν στο σεξ και τον έρωτα.\nΦορούσε γαλάζια κυλότα. Της την έβγαλα\nσήκωσε το φουστάνι της, και με την τηλεόραση\nνα τρεμοπαίζει την πήρα στα όρθια.\nΚαθώς παλεύαμε σ’ όλο το δωμάτιο\n(γaμάω τάφο, σκέφτηκα, ανασταίνω\nκαι νεκρούς. Υπέροχα,\nΣαν να τρως κρύες ελιές στις 3 μ.μ.\nκι η πόλη να φλέγεται ολόκληρη)\nΗ Τάνια γέλασε, σηκώθηκε, προχώρησε και ήρθε και έκατσε πάνω στα πόδια μου. Μια ΓΑΜΗΣΟΜΗΧΑΝΗ; Δεν μπορούσα να το πιστέψω! Το δέρμα της ήταν δέρμα, ή έτσι τουλάχιστον έδειχνε, και η γλώσσα της καθώς έπαιζε μέσα στο στόμα μου καθώς φιλιόμασταν, δεν ήταν μηχανική – κάθε κίνηση ήταν αλλιώτικη, μια αντίδραση σε κάθε δική της κίνηση.\nΈπιασα δουλειά, έσκισα τη μπλούζα που έκρυβε τα βυζιά της, έχωσα τα χέρια μου στην κιλότα της, είχα πολλά χρόνια να νιώσω τόσο καβλωμένος, και μετά πιαστήκαμε για τα καλά· για κάποιο λόγο βρεθήκαμε όρθιοι – και την πήρα στα όρθια, τα χέρια μου άρπαξαν τα ξανθά της μαλλιά, τραβούσε το κεφάλι της προς τα πίσω, ύστερα έσκυψα, έχυσε καθώς τη γαμούσα από τον κώλο-μπορούσα να νιώσω τους σπασμούς, και το ευχαριστήθηκα για τα καλά.\nΉταν το καλύτερο γaμήσι που είχα κάνει ποτέ μου!\n(Η πιο όμορφη γυναίκα στην πόλη, 1983)\nΚαι ακόμα έλιωνα όταν ένιωθα να συντελείται το θαύμα, όταν καθόμουν μαζί τους στο αμάξι μου, όταν αναθυμιόμουν τους έρωτές μου στις 3 τα ξημερώματα, όταν μου έλεγαν ότι ροχαλίζω, όταν άκουγα τα ροχαλητά τους, όταν μόνος μου σε ένα εστιατόριο διάβαζα την εφημερίδα μου και ήθελα να ξεράσω γιατί σκεφτόμουν πως τώρα είναι παντρεμένη με έναν διανοητικά ανάπηρο οδοντίατρο. Όταν έπινα, όταν χόρευα. Όταν φλέρταρα, όταν φλέρταραν. Όταν κοιμόμουν μαζί τους…» «Και η αγάπη;» Ρώτησε η Βάλερι.\nΟ Τσάρλς Μπουκόφσκι πέθανε στις 9 Μαρτίου του 1994, σε ηλικία 73 ετών. Στον τάφο του είναι γραμμένη η φράση που ζήτησε ο ίδιος: «Don’t try»…\nΜικρός Βορράς: Ένα θεατρικό εργαστήρι για παιδιά, που μοιάζει με πολύχρωμη αγκαλιά\nΗ Φούλη Σγουρού και η Ζωή Βαλιώτη είναι στο Goethe κάθε Σάββατο για όλα τα παιδιά που θέλουν να ταξιδέψουν μαζί τους.\nTα παραμύθια γράφονται για να κοιμούνται τα παιδιά, αλλά και να ξυπνάνε οι ενήλικες\nΤο μόνο βιβλίο του Λυκείου που θέλω να διαβάσω ξανά\nΝα δω ακόμα μια φορά τις σημειώσεις στο πλάι, να σταθώ στις γραμμές και να προσπαθήσω να καταλάβω τι θέλει να πει ο ποιητής.\nΈνα εξαιρετικό ποίημα του Κωνσταντίνου Καβάφη, από το 1899.\nΈνα απόσπασμα από το μονόπρακτο έργο «Η Παρέλαση» …


Ιεραρχία Bishokukai (Toriko)\nAnimeState » Διάφορα » Ιεραρχία Bishokukai (Toriko)\n1 Ιεραρχία Bishokukai (Toriko) Την / Το Κυρ Ιαν 26, 2014 1:48 pm\nΗμερομηνία εγγραφής : 15/08/2013\nH Bishokukai είναι μια εγκληματική οργάνωση που βασίζεται στο να κλέβει και να εκμεταλλεύεται σπάνια συστατικά προς όφελός της. Ο στόχος της είναι να ελέγξουν όλα τα συστατικά στον κόσμο και να εγκαθιδρύσουν την "Gourmet Empire" (Αυτοκρατορία Gourmet).\nH Bishokukai είναι δομημένη ως εξής:\nΟ υψηλότερος βαθμός στην Bishokukai είναι ο "Boss" που είναι η κεφαλή της οργάνωσης και το πιο δυνατό μέλος\nO "Waiter" είναι ο προσωπικός υπηρέτης και σερβιτόρος του Boss που εκτελεί τις διαταγές του και σερβίρει τα γεύματά του.\nΤα ακριβή καθήκοντα του "Sommelier" είναι άγνωστα αλλά πιθανότατα είναι υπεύθυνος για την προετοιμασία του κρασιού και το ταίριασμά του με το φαγητό του Boss.\nO "Executive Chef" είναι ο πιο υψηλόβαθμος chef στην Bishokukai και έχει εξουσία σε όλους τους υφιστάμενούς του.\nΟ Assistant είναι ο προσωπικός βοηθός του Executive Chef που τον εκτελεί τις διαταγές του και ελέγχει πολλές φορές τις δραστηριότητες των υφιστάμενών του.\nΟι "Head Chefs" βρίσκονται ιεραρχικά ακριβώς κάτω από τον Executive Chef και είναι αρμόδιοι για τους υφιστάμενούς τους.\nΟι "Sous Chefs" έχουν την μεγαλύτερη εξουσία μετά τους Head Chef, δίνοντας συνήθως διαταγές στους "από κάτω τους". Όταν χρειαστεί πολεμούν στην πρώτη γραμμή ως πολεμιστές και Bishokuya. Δεν είναι ξεκάθαρο το κατά πόσο, και αν, σχετίζονται με την προετοιμασία του φαγητού.\nΟ "Exclusive Saiseiya" είναι ο κύριος Saiseiya της οργάνωσης, που επαναφέρει εξαντλημένα συστατικά και τα διατηρεί για διαρκή χρήση από την Bishokukai's. Είναι άγνωστο το ακριβές σημείο της Ιεραρχίας που βρίσκεται.\nΟι "Branch Chiefs" διοικούν τους επιμέρους κλάδους της Bishokukai: ο καθένας είναι υπεύθυνος για ένα ξεχωριστό τομέα που βοηθά την οργάνωση όπως προπόνηση, προμήθεια φαγητού, ή προμήθεια μαγειρικών σκευών.\nΠέρα αυτών υπάρχουν και διάφοροι άλλοι υποτακτικοί οι οποίοι δεν έχουν κάποιον βαθμός και είναι μάγειρες, μηχανικοί, εργάτες κτλ.


Χριστουγεννιάτικα μαλακά μπισκότα σοκολάτας χιονισμένα - genenutrition.gr\nPrevious Article Αστεράκια μπισκότα λεβάντας\nNext Article Μελομακάρονα\nΧριστουγεννιάτικα μαλακά μπισκότα σοκολάτας χιονισμένα.\nΧρόνος Ψησίματος: 13΄\n1/2 φλιτζάνι τσαγ. ανάλατο αγελαδινό βούτυρο, μαλακό\n180 γρ. σοκολάτα κουβερτούρα 55% κακάο, χοντροκομμένη\n2 φλιτζάνια του τσαγιού αλεύρι για όλες της χρήσεις\nΣε Μπεν μαρι ρίχνουμε το βούτυρο και τη σοκολάτα. Αφήνουμε σε χαμηλή φωτιά και ανακατεύουμε ώστε να ομογενοποιηθούν τα υλικά. Κατεβάζουμε το μπεν μαρι από τη φωτιά και το αφήνουμε να κρυώσει.\nΣε ένα μεσαίο μπολ χτυπάμε για 5΄με μίξερ χειρός τη ζάχαρη και τα αυγά μέχρι να αφρατέψουν. Ρίχνουμε το εκχύλισμα βανίλιας, την λιωμένη σοκολάτα, τα καρύδια και ανακατεύουμε απαλά με μια σπάτουλα σιλικόνης μέχρι να ομογενοποιηθούν τα υλικά.\nΣε ένα μέτριο μπολ κοσκινίζουμε το αλεύρι, το μπέικιν πάουντερ και το αλάτι. Ρίχνουμε το μίγμα αλευριού στο μίγμα σοκολάτας και ανακατεύουμε μέχρι η ζύμη να αναμιχθεί και να είναι αρκετά μαλακή.\nΣκεπάζουμε με διάφανη μεμβράνη το μπολ και το βάζουμε στο ψυγείο για 3 έως 4 ώρες.\nΠροθερμαίνουμε τον φούρνο στους 165 βαθμούς. Στρώνουμε λαδόκολλα στο ταψί που θα χρησιμοποιήσουμε.\nΣε ένα μικρό μπολ ρίχνουμε 1 φλιτζάνι τσαγ. ζάχαρη άχνη. Διαμορφώνουμε με τα χέρια μας τη ζύμη σε μπάλες 2,5 εκ. και τις κυλάμε στη ζάχαρη άχνη μέχρι να καλυφθούν. Τοποθετούμε τα μπισκότα- μπάλες στο ταψί αφήνοντας περίπου 3 εκατοστά μεταξύ τους.\nΨήνουμε στο κέντρο της σχάρας για περίπου 13 λεπτά. Πρέπει να είναι διογκωμένα και μαλακά στην υφή. Αφήνουμε να κρυώσουν για 15΄ και στην συνέχεια, να τα μεταφέρουμε σε μια σχάρα και τα αφήνουμε τα να κρυώσουν καλά.


Η καλύτερη αντιγηραντική μάσκα για άψογη επιδερμίδα με σπιτικά υλικά. | Μυστικά ομορφιάς | mystikaomorfias.gr\nHomeΣυνταγές ομορφιάςΗ καλύτερη αντιγηραντική μάσκα για άψογη επιδερμίδ ...\nΕκμεταλλευτείτε τον ελεύθερο χρόνο στο σπίτι για να περιποιηθείτε το πρόσωπό σας. Αυτή η εξπρές μάσκα ομορφιάς θα χαρίσει απαράμιλλη λάμψη και απαλότητα στο πρόσωπό σας. Και το καλύτερο; Φτιάχνεται με δυο μόνο υλικά.\nΒάζουμε από το προηγούμενο βράδυ τα αμύγδαλα σε ένα μπολ με νερό για να μουλιάσουν. Την επόμενη μέρα τα θρυματίζουμε στο μπλέντερ μέχρι να γίνουν σαν πούδρα. Έπειτα ξεφλουδίζουμε το ακτινίδιο και το ρίχνουμε στο μπλέντερ. Ανακατεύουμε καλά μέχρι να σταθεροποιηθεί το μείγμα και το απλώνουμε σε καθαρό πρόσωπο εκτός από την περιοχή των ματιών. Υστερα από 15 λεπτά αφαιρούμε τη μάσκα με χλιαρό νερό και απαλές κινήσεις μασάζ για ένα λεπτό.\n*Τα αμύγδαλα είναι πλούσια σε βιταμίνη Ε και σε συνδυασμό με τη βιταμίνη C του ακτινιδίου χαρίζουν ελαστικότητα και λάμψη στην επιδερμίδα.\n* Το ακτινίδιο είναι πλούσιο σε οξέα, τα οποία κάνουν ήπια απολέπιση.


36.246 νέα κρούσματα και 78 θάνατοι, με ρεκόρ θετικότητας | Η Εφημερίδα των Συντακτών\n03.01.2022, 17:31 Ενημερώθηκε στις: 03.01.2022, 17:52\n36.246 νέα κρούσματα και 78 θάνατοι, με ρεκόρ θετικότητας\nΣτα ύψη για άλλη μια μέρα ο δείκτης θετικότητας, καθώς με 36.246 νέα κρούσματα σε σύνολο 146.476 τεστ, διαμορφώνεται στο 24,74%. Με λίγα λόγια λόγια το ένας στα τέσσερα τεστ είναι θετικό.\nΑπό τα νέα κρούσματα που ανακοίνωσε σήμερα ο ΕΟΔΥ τα 13.104 εντοπίζονται στην Αττική, τα 3.856 στη Θεσσαλονίκη, ενώ 38 εντοπίστηκαν κατόπιν ελέγχων στις πύλες εισόδου της χώρας.\nΠαράλληλα, το τελευταίο 24ωρο κατέληξαν άλλοι 78 ασθενείς από επιπλοκές της Covid-19.\nΟ αριθμός των ασθενών που νοσηλεύονται διασωληνωμένοι είναι 615 (58,9% άνδρες). Η διάμεση ηλικία τους είναι 63 έτη. To 80% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 522 (84,88%) είναι ανεμβολίαστοι ή μερικώς εμβολιασμένοι και 93 (15,12%) είναι πλήρως εμβολιασμένοι.\nΑπό την έναρξη της επιδημίας έχουν καταγραφεί συνολικά 20.990 θάνατοι στη χώρα και 1.294.741 κρούσματα (ημερήσια μεταβολή +2.9%), εκ των οποίων 50,3% άνδρες.\nΗ διάμεση ηλικία των κρουσμάτων είναι 36 έτη (εύρος 0.2 έως 110 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη) και το 95,1% των θανόντων είχε υποκείμενο νόσημα ή/και ηλικία 70 ετών και άνω.\nΓεωγραφική κατανομή των 36.246 κρουσμάτων


ΤΣΙΜΠΗΜΑΤΑ: Η Αθήνα – The Panhellenic Post\nΤΣΙΜΠΗΜΑΤΑ: Η Αθήνα\nΗ ατάκα είναι από την συνέντευξη που παραχώρησε στον γράφοντα ο ομογενής Χρήστος Κατσάνης:\n«Ξέρετε, πριν σας συναντήσω ήμουν στον Πύργο των Αθηνών για κάποια δουλειά και έβλεπες από εκεί μία καταπληκτική θέα. Έβλεπες αστικό τοπίο, την ίδια ώρα έβλεπες τον Υμηττό, τον Λυκαβηττό και τη θάλασσα! Όλα αυτά τα πράγματα που κάνουν ένα συνδυασμό σπάνιο να το δεις οπουδήποτε αλλού. Πολύ περισσότερο που αυτή η θάλασσα είναι και ελκυστική, μπορείς να την απολαύσεις και να κολυμπήσεις σ΄ αυτήν, δεν είναι απλά μία θάλασσα ωραία! Θάλασσες ωραίες υπάρχουν παντού, αλλά είναι μία θάλασσα ίσως μοναδική!»\nΕ, λοιπόν, νιώθω δικαιωμένος για όσες φορές έχω γράψει το πόσο όμορφη πόλη παραμένει η Αθήνα, ακόμα και όταν βρέχει! Ναι η Αθήνα που κανείς δεν την πρόσεξε όσο θα έπρεπε: Ούτε οι διοικούντες ούτε οι διοικούμενοι! Αυτή η Αθήνα, της αιθαλομίχλης και της άναρχης δόμησης. Η Αθήνα των στενών δρόμων και των φαρδιών αυτοκινητοπεζοδρόμων (!)\nΗ Αθήνα που «έθαψε» τα δύο γραφικά της ποτάμια, τον Ιλισό και τον Κηφισό, αντί να τα αξιοποιήσει. Η Αθήνα των καγκελόφραχτων πεζοδρομίων, παραμένει όμορφη, σαγηνευτική και πάντα ερωτεύσιμη!\nΔιαχείριση και οργάνωση της Ομογένειας


Κεντρική προεκλογική συγκέντρωση του Φρέντη Μπελέρη στην Αθήνα | Ελληνικές Γραμμές\nΚλήθηκαν στο βήμα για ένα σύντομο χαιρετισμό τα στελέχη της Νέας Δημοκρατίας Φαήλος Κρανιδιώτης, Ζωή Ράπτη, Σοφία Βούλτεψη και ο εκπρόσωπος του ΣΥΡΙΖΑ Αντώνης Μαρκόπουλος. Παρευρέθηκαν επίσης ο Μάκης Βορίδης, ο Μπάμπης Καραθάνος, πρόεδροι Βορειοηπειρωτικών συλλόγων καθώς και πλήθος κόσμου.\nΟι ομιλητές είπαν περιληπτικά τα εξής:\nΒασίλης Μπολάνος. Ειλικρινά αισθάνομαι πολύ περήφανος. Για τον Φρέντη Μπελέρη, θα ήθελα να τονίσω ότι η μαχητικότητά του και η γνώση του θα φέρουν ένα σωστό αποτέλεσμα σε έναν δήμο που σήμερα είναι ανύπαρκτος από πλευράς διαχείρισης, από πλευράς οικονομικής κατάστασης, από πλευράς πολιτικής κατάστασης και μας έχει φέρει σε μία πολύ δυσμενή θέση. Αυτή την στιγμή όλοι πρέπει να συμμετάσχουμε στις εκλογές. Γιατί με τον νέο δήμο έχουμε διπλή υποχρέωση. Μέχρι τώρα, την προεκλογική περίοδο όλοι εκφράζαμε γνώμη για το τι θέλουμε και πως το θέλουμε, αλλά το ποσοστό αυτών που ψηφίζουν δεν ξεπερνούσε το 33%. Αυτό σημαίνει ότι τελικά ένα 10% αποφασίζει για το που θα οδηγηθεί η πατρίδα μας. Για αυτό η συμμετοχή μας έχει πολύ μεγάλη σημασία και θα πρέπει να κάνουμε την υπέρβαση στις εκλογές αυτές και να δώσουμε την νίκη στον Φρέντη Μπελέρη.\nΥποψήφιος από την Βρανίστα. Μετά τον Βασίλη Μπολάνο, ο λόγος δόθηκε σε έναν υποψήφιο του συνδυασμού, από τον νέο Δήμο της Βράνιστας, ο οποίος είπε ότι είναι μεγάλη του χαρά που παίρνει μέρος σε αυτήν την εκδήλωση, η οποία προάγει την υποψηφιότητα του Φρέντη Μπελέρη για τον δήμο Χειμάρρας. Και στην Χειμάρρα δίνεται η ευκαιρία να έχει έναν άξιο δήμαρχο, μορφωμένο, με ακεραιότητα ηθική και με αίμα χειμαρριώτικο. Είναι η στιγμή που θα αποφασισθεί εάν η επαρχία της Χειμάρρας θα έχει πρόοδο ανθρωπιστική, με την νίκη του Φρέντη Μπελέρη, ή το αντίθετο, σε περίπτωση που τον δήμο θα κερδίσει το σοσιαλιστικό κόμμα.\nΛεωνίδας Παππάς. Λένε ότι οι εκλογές είναι η γιορτή της δημοκρατίας. Όμως εμείς, εδώ και 25 χρόνια, κατά την προεκλογική περίοδο, γνωρίσαμε μόνο εκβιασμούς και απειλές, υποσχέσεις για προσωπικά ρουσφέτια, βία και νοθεία. Εφέτος έφθασε σε σημείο ο πρωθυπουργός της Αλβανίας, μέσα στην Χειμάρρα, να πει στον λαό της ότι "αν θέλετε νερό, ψηφίστε τον υποψήφιο του Σοσιαλιστικού Κόμματος Gjergji Goro, αλλιώς να πιείτε νερό από την θάλασσα", για να του απαντήσει πολύ σωστά ένας 25χρονος Χειμαρριώτης: "Χωρίς νερό μπορώ, χωρίς Ελλάδα όχι". Έχω και εγώ να ζητήσω ένα "ρουσφέτι" από τον Φρέντη Μπελέρη: Σήμερα (14/6) είναι η εορτή του Οσίου Νήφωνος του Αθωνίτου, ο οποίος καταγόταν από το Λούκοβο, που σήμερα, με την νέα διοικητική διαίρεση, κατέστη ενιαίος δήμος με την Χειμάρρα. Προτείνω ο Όσιος Νήφων να καθιερωθεί ως ο πολιούχος του Δήμου. Με όση δύναμη έχω, θα σας παρακαλέσω να συμμετάσχετε στις εκλογές. Κάναμε πολύ μεγάλη προσπάθεια, ας μην αφήσουμε αυτήν τη ευκαιρία να πάει χαμένη, γιατί, όπως θυμάστε, στις προηγούμενες εκλογές για 70 ψήφους χάσαμε τον δήμο.\nΕυάγγελος Ντούλες. Το 2011 ψηφίσανε τον Gjergji Goro 1574 άτομα, μόνο στον Δήμο της Χειμάρρας. Νοιώθουν δικαιωμένοι με την σημερινή κατάσταση που έχει φέρει τον Δήμο, την κατά πρόσωπο κοροϊδία τους και τον απροκάλυπτο ανθελληνισμό του; Στην τηλεοπτική του αντιπαράθεση με τον Φρέντη Μπελέρη, όταν τον ρώτησαν αν αυτός είχε βγάλει αυτός προεκλογική αφίσα στα ελληνικά είπε: "Όχι, κάποιοι άλλοι το κάναν, για προβοκάτσια!" Όσο για το 2011, που όντως έβγαλε αφίσα στα ελληνικά είπε: "Ναι, το έκανα για να πάρω και άλλες ψήφους από αυτούς", εννοώντας τους Βορειοηπειρώτες. Και όμως κάποιοι από εμάς τον έκαναν δικό τους και σήμερα δεν διστάζουν, στο κέντρο της Αθήνας να συλλέγουν ψήφους, για ποιον; Για αυτόν, ο οποίος είναι ο μεγαλύτερος πολέμιος του Ελληνισμού. Αυτό καθιστά δυσχερή την θέση των επικεφαλής Βορειοηπειρωτών, σε περίπτωση που θα χρειασθεί να ζητήσουν κάποιες ευνοϊκές ρυθμίσεις από την Ελλάδα. Πρέπει να κερδίσουμε με όσο το δυνατόν μεγαλύτερη διαφορά και να προσέξουμε να μην γίνει νοθεία, που θα μπορέσει να ανατρέψει το τελικό αποτέλεσμα. Όσο καλός και να είναι ο Μπελέρης, όσο άριστος και να είναι ο συνδυασμός, οι εκλογές έχουν και αριθμούς, έχουν και μηνύματα. Και εμάς μας ενδιαφέρει να στείλουμε το μήνυμα "Μακριά τα χέρια από την Χειμάρρα" σε όλους αυτούς που την επιβουλεύονται.\nΚαι κάτι που αφορά τις εκλογές και στους άλλους δήμους. Σήμερα στην Αθήνα, την ίδια ώρα, σε ένα άλλο ξενοδοχείο, γίνεται μία άλλη προεκλογική συγκέντρωση, ενός άλλου υποψηφίου, που αφορά τον Δήμο Φοινίκης (και ο οποίος κατεβαίνει ανταγωνιστικά προς τον υποψήφιο, υποστηριζόμενο από Ομόνοια-ΚΕΑΔ, Γιάννη Μπάμπη, στον ίδιο δήμο). Ο υποψήφιος αυτός δήμαρχος υποστηρίζεται ανοικτά από τον άλλο δηλωμένο ανθέλληνα Koco Kokedhima, ο οποίος απροκάλυπτα θέλει να μας αλλοιώσει την Χειμάρρα και καιροφυλακτεί για να μας αρπάξει τις περιουσίες. Σήμερα το μεσημέρι (14/6), ο πρωθυπουργός της Αλβανίας μίλησε με μια γλώσσα που λογικώς, δεν στέκει σε δημοκρατική χώρα. "Καταραμένοι" λέει, για όσους δεν ψηφίσουν τον υποψήφιό του στην περιοχή της Κονίσπολης. Στις εκλογές του 2000 με όλη την βία και την νοθεία, καταφέραμε και εκλέξαμε τον Βασίλη Μπολάνο. Μετά από δύο εκλογικές θητείες, όταν νομίσαμε ότι είχαμε πλέον σταθεροποιηθεί στην Χειμμάρρα, χάσαμε τον Δήμο το 2011, από έλλειψη ενότητας. Για αυτό πρέπει, όλοι μα όλοι, την επόμενη Κυριακή να πάμε να ψηφίσουμε και να μην φύγει κανείς πριν πάρουμε οριστικά το πρακτικό της νίκης στα χέρια μας.\nΤελευταίος μίλησε ο Φρέντης Μπελέρης, ο οποίος είπε περιληπτικά τα εξής: Ευχαριστώ τους παρευρισκόμενους πολιτικούς για την παρουσία τους, ιδιαιτέρως δε αυτούς που όλα τα χρόνια ήταν στο πλευρό των Βορειοηπειρωτών και έδιναν μαζί μας τις μάχες, καθώς και άλλα άτομα ή φορείς που μας παρέχουν υποστήριξη. Θέλω να σας πω με βεβαιότητα ότι στις 22/6 θα έχουμε την διοίκηση του Δήμου και θα δουλέψουμε για το καλό του τόπου. Σήμερα (14/6) θα σας πω για τις 4 εγκληματικές παραλείψεις του σημερινού δημάρχου Gjergji Goro:\n1. Συστηματικά, από την μέρα που ανέλαβε το δημαρχείο, προσπαθεί να αλλοιώσει τον πολιτισμό, τα ήθη, τα έθιμα την θρησκεία και το ήθος.\n2. Όταν έγιναν οι εκλογές, πριν τέσσερα χρόνια, στα ταμεία του Δήμου υπήρχε ένα πλεόνασμα 500.000 ευρώ, το οποίο είχε δημιουργηθεί επί δημαρχίας Βασιλείου Μπολάνου. Ο Gjergji Goro σήμερα, παραδίδει τον δήμο με χρέος πλέον του 1 εκατομμυρίου ευρώ.\n3. Η συντριπτική πλειοψηφία των Χειμαρριωτών ήταν εναντίον της νέας διοικητικής διαίρεσης. Αυτός, μην ακούγοντας την θέληση του λαού, είπε ΝΑΙ στην διαίρεση αυτή. Φυσιολογικά, όπως όλοι οι δήμοι, η Χειμάρρα θα έπρεπε να συνενωθεί με κάποιον όμορο Δήμο, όμως στη περίπτωση της Βράνιτσας οι δύο δήμοι ήταν χωρισμένοι από τα μεταξύ τους βουνά και είχαν μεγάλες πολιτιστικές και οικονομικές διαφορές. Σήμερα η ένωση με την περιοχή της Βράνιτσας μίας φτωχής ορεινής περιοχής είναι μία πραγματικότητα. Η κυβέρνηση το έκανε αυτό, θέλοντας να χρησιμοποιήσει τους κατοίκους αυτής της περιοχής εναντίον μας, προσπαθώντας να έχει το επάνω χέρι στην διακυβέρνηση. Οι κάτοικοι των περιοχών αυτών είναι πίσω πολιτιστικά, και μάλιστα σε σύγκριση με τους κατοίκους της Χειμάρρας, αλλά σε αυτή την περίπτωση το εφικτό είναι να ακολουθήσουν αυτοί μία πορεία προόδου και να έρθουν κοντά στους Ευρωπαίους πολίτες, που είμαστε εμείς, που είμαστε η πρόοδος.\n4. Ο Gjergji Goro, μέσω φίλα προσκείμενων προς αυτών ατόμων και ΜΜΕ εκβιάζει ποικιλοτρόπως τους Χειμαρριώτες για διάφορα θέματα που θέλει να περάσει όπως τον συμφέρουν, αλλά μάταια. Οι Χειμαρριώτες παραμένουν προσηλωμένοι στην αγάπη τους για τον τόπο τους και για την πατρίδα.\nΛίγα λόγια για το πρόγραμμά μου. Ο βασικός άξονας της ανάπτυξης του τόπου κινείται κυρίως στην βάση της ιδιωτικής πρωτοβουλίας. Η τουριστική περίοδος είναι μία σοβαρή πηγή εσόδων για την Χειμάρρα, για αυτό πρέπει να αξιοποιηθεί περαιτέρω. Εκτός από τις παραλίες της, η Χειμάρρα διαθέτει και πολιτιστικά μνημεία-αξιοθέατα, από τα πιο σπάνια μνημεία του Ελληνισμού, που συνδέονται με την μακρόχονη και ένδοξη Ιστορία της. Ένα από αυτά είναι η σπηλιά όπου ο Οδυσσέας συνάντησε τον Πολυφημο και η περιοχή έχει πάρει το όνομά της από αυτήν (Σπήλια). Υπάρχουν επίσης κάστρα και αρχαιολογικοί χώροι, που δεν προστατεύονται, και οι κάτοικοι των γύρω περιοχών πηγαίνουν και παίρνουν πέτρες και άλλα υλικά για να χτίσουν τα σπίτια τους. Αυτό συμβαίνει με τα ερείπια μιας αρχαίας πόλης που υπάρχει στην Βράνιστα.\nΜία άλλη πηγή οικονομικής ανάπτυξης είναι και ο αγροτικός τομέας, στον οποίον θα γίνουν επενδύσεις και συνεργασίες με αρμόδια πρόσωπα και φορείς. Στην Παιδεία, θα πρέπει οπωσδήποτε να φτιάξουμε τα σχολειά μας, και να τα αναβαθμίσουμε, προς όφελος των παιδιών μας. Θα γίνουν διάφορες εκθέσεις, σεμινάρια, και συνεργασίες, που θα είναι ωφέλιμα για τα παιδιά μας και για τον τόπο. Όμως, χωρίς την κατοχύρωση της γης (ιδιοκτησίας) δεν μπορεί να υπάρξει ανάπτυξη. Σε όλες τις πρώην κομμουνιστικές χώρες έχουν προ πολλού λυθεί τα θέματα της ιδιοκτησίας. Εδώ όμως τα θέματα αυτά δεν λύνονται γιατί θέλουν να αρπάξουν την γη μας. Όσο είχαμε εμείς τον δήμο της Χειμάρρας, κάναμε παν το δυνατόν, σε ότι αφορούσε τα θέματα αυτά, αλλά είχαμε απέναντι μας τις οργανωμένες μεθοδεύσεις του Αλβανικού κράτους. Θα συνεχίσουμε τους αγώνες μας στον τομέα αυτόν.\nΘα ασκήσουμε στον δήμο την αρχή της Δημογεροντίας, η οποία θα προσφέρει την βοήθειά της στα προβλήματα του τόπου και οι αποφάσεις της θα έχουν ιδιαίτερη βαρύτητα. Ο Βασίλης Μπολάνος, όντας δήμαρχος, είχε ζητήσει την συνδρομή του ΟΑΣΕ και είχε καταφέρει την δημιουργία ειδικού προγράμματος για το ιδιοκτησιακό της Χειμάρρας. Το πρόγραμμα αυτό, το οποίο έπρεπε να είχε ολοκληρωθεί μέχρι τον Ιούλιο 2011, σταμάτησε, μόλις ανέλαβε την δημαρχία ο Gjergji Goro και έκτοτε δεν έχει γίνει καμία σχετική ανακοίνωση ούτε από την νέα δημοτική αρχή, αλλά και ούτε από τον ΟΑΣΕ.\nΥπάρχουν αναλυτικά στο πρόγραμμά μας, όλα τα σημεία και μπορείτε να τα δείτε, γιατί εγώ δεν θέλω να σας κουράσω άλλο. Ξεκινώντας την προεκλογική μου εκστρατεία, είχα πει ότι θα κάνω έναν έντιμο και καθαρό αγώνα: Θα κάνω ότι πρέπει και ας γίνει ότι θέλει.\nΣήμερα έχω να σας πω ότι στις 21/6 θα νικήσουμε γιατί:\nΗ πρότασή μας είναι αληθινή\nΕίμαστε η παράταξη των νοικοκυραίων, που προστάτευσε την Χειμάρρα όλα αυτά τα χρόνια και συνεχίζει να την προστατεύει\nΟ στόχος μας είναι δίκαιος, τίμιος και ρεαλιστικός. Έχουμε να προστατεύσουμε την γη των προγόνων μας, έχουμε να συνεχίσουμε να ζούμε ως Έλληνες\nΣτις 21/6 θα έρθουν στην Χειμάρρα συμπολίτες μας από τις ΗΠΑ, Λονδίνο, Βερολίνο, από όλες τις περιοχές της Ελλάδος και αυτοί που διαμένουν σε άλλες περιοχές της Βορείου Ηπείρου.\nΘα νικήσουμε γιατί μας προστατεύει ο Θεός της Χειμάρρας, ο Θεός της Ελλάδος.


Επαναλειτουργία γραφείου ΤΑΣ στο Νομό Αιτωλοακαρνανίας\nΜε αφορμή τα προβλήματα των σεισμοπλήκτων του Νομού Αιτωλοακαρνανίας, ο Πρόεδρος του Τ.Ε.Ε. Αιτωλοακαρνανίας κ. Γεώργιος Παπαναστασίου έστειλε στον Υπουργό ΠΕ.ΧΩ.Δ.Ε. κ. Γεώργιο Σουφλιά την ακόλουθη επιστολή:\nΗ Δ.Ε. του Τ.Ε.Ε. Αιτωλοακαρνανίας στην 15η/30-6-2009 συνεδρίασή της διαπίστωσε τα δυσεπίλυτα προβλήματα των σεισμοπλήκτων του Νομού Αιτωλοακαρνανίας λόγω των γραφειοκρατικών και συγκεντρωτικών διαδικασιών τα οποία ως γνωστόν έχουν επισημανθεί και από το Τ.Ε.Ε. Δυτικής Ελλάδας για τους Νομούς Αχαϊας και Ηλείας.\nΛόγω της μη λειτουργίας αντίστοιχου γραφείου ΤΑΣ στο Νομό μας – σε αντίθεση με ότι συνέβαινε στο παρελθόν αλλά και ότι συμβαίνει σε άλλους σεισμόπληκτους νομούς – καθώς και της μεγάλης απόστασης από την Πάτρα τα προβλήματα είναι ακόμη πιο έντονα και διογκωμένα.\nΓιαυτό κρίνουμε απαραίτητη και επιβεβλημένη, όπως γνωρίζετε και με το υπ΄αριθμ. Πρωτ.: 935/19-4-2007 έγγραφό μας, την επαναλειτουργία γραφείου ΤΑΣ στο Νομό μας.\nΆλλωστε ο Νομός μας πρόσφατα έχει κριθεί δύο φορές σεισμόπληκτος τόσο από τους σεισμούς του Απριλίου 2007 που έπληξαν μόνο την Αιτωλοακαρνανία όσο και εκείνους του Ιουνίου 2008 που έπληξαν και τους τρείς νομούς της Δυτικής Ελλάδας.\nΕίμαστε πεπεισμένοι ότι θα αναγνωρίσετε το δίκαιο αίτημά μας και θα προχωρήσετε στην άμεση επίλυση του προβλήματος που ταλαιπωρεί τόσο τους Μηχανικούς όσο και τους σεισμόπληκτους πολίτες της Αιτωλοακαρνανίας».